title: Eetu Vähäsöyrinki

text: Maailmancupissa Vähäsöyrinki kilpaili ensimmäisen kerran Kuusamossa marraskuussa 2010. Ensimmäiset pisteensä hän saavutti Kuusamossa 26. marraskuuta 2011 oltuaan 25:s. Parhaimmillaan hän on sijoittunut maailmancupissa 17:nneksi Tšaikovskissa tammikuussa 2014.


title: Noppaperhoset

text: Noppaperhoset (Riodinidae) on päiväperhosiin kuuluva perhosheimo. Siihen kuuluu maailmanlaajuisesti noin 1000 lajia. Lajimäärä on suurin trooppisessa Amerikassa, mutta heimo on edustettuna myös vanhalla mantereella.


title: Noppaperhoset

text: Tyypillinen piirre on heimon perhoslajien siivillä näkyvät kirkkaat ja metallinhohtoiset täplät tai kuviot. Heimon perhoset muistuttavat sinisiipiä, sillä koiraiden etummainen raajapari on surkastunut, kun naarailla kaikki raajat ovat täysimittaisia. Lisäksi takasiipien siipisuonitus on heimolle tunnusomainen. Lepäävät perhoset piilottelevat lehtien alapinnoilla pitäen siipiään ruumiin sivuille levitettynä. Pääasiassa koiraiden eturaajojen piirteiden perusteella heimo on joskus yhdistetty joko sinisiipisiin tai täpläperhosiin.


title: Noppaperhoset

text: Euroopassa heimoa edustaa esikkoperhonen eli noppaperhonen ("Hamearis lucina"), jota ei tavata Suomessa, mutta kylläkin Virossa sekä Etelä-Ruotsissa.


title: Forssan varavoimalaitos

text: Forssan varavoimalaitos on alkusyksystä 2012 Forssaan valmistunut 320 megawatin varavoimalaitos. Se rakennettiin, jotta Suomen sähköverkossa olisi riittävästi reservissä olevaa energiantuotantokapasiteettia. Sitä tarvitaan lisää nyt, kun Olkiluodon ydinvoimalaitoksen kolmas voimala on rakenteilla. Olkiluoto-3:n teho on 1 600 MW, ja kun Forssan varavoimalaitos otetaan käyttöön, kasvaa Fingridin, varavoimalaitoksen ja Suomen runkosähköverkon omistajan, varavoimakapasiteetti yhtä suureksi. Varavoimala voi myös turvata sähkönsaannin, jos sähkön tuonti Venäjältä häiriintyy.


title: Forssan varavoimalaitos

text: Varavoimalaitoksen rakentaminen aloitettiin syksyllä vuonna 2010. Rakennuskustannukset olivat 110 miljoonaa euroa. Voimalaitos perustuu kaasuturbiinitekniikkaan.


title: Forssan varavoimalaitos

text: Fingrid tilasi varavoimalaitoksen pääkoneiston italialaiselta Ansaldo Energia S.p.A:lta. 75 miljoonan euron sopimus allekirjoitettiin maaliskuussa 2010.


title: Forssan varavoimalaitos

text: Forssan valintaan varavoimalaitoksen rakennuspaikaksi vaikuttivat hyvät yhteydet runkoverkkoon ja suotuinen sijainti sähkön kulutuksen kannalta.


title: Pavel Královec

text: Pavel Královec (s. 16. elokuuta 1977 Domažlice, Tšekkoslovakia) on tšekkiläinen jalkapalloerotuomari. Hän on toiminut kansainvälisenä erotuomarina vuodesta 2005 lähtien.


title: ARC Antioquia (1933)

text: ARC Antioquia oli Kolumbian laivaston vuonna 1933 vesillelaskettu Antioquia-luokan hävittäjä, joka palveli toisessa maailmansodassa.


title: ARC Antioquia (1933)

text: Alus oli alun perin Portugalin 12. kesäkuuta 1931 Yarrow Shipbuildersilta tilaama "Tejo". Perun ja Kolumbian välinen rajakiista pakotti Kolumbian hallituksen pyytämään apua Portugalilta, joka myi keskeneräiset aluksensa. Alus laskettiin vesille 10. toukokuuta 1933 ja otettiin palvelukseen 23. helmikuuta 1934.


title: ARC Antioquia (1933)

text: Kolumbia pitäytyi puolueettomana toisessa maailmansodassa, ja sen vuoksi laivasto valvoi puolueettomuutta maan aluevesillä. "Antioquia" partioi Karibianmerellä valvooen meriliikennettä. Alus poistettiin palveluksesta vuonna 1960 ja määrättiin poistolistalle 25. lokakuuta. Alus myytiin romutettavaksi International Technical Servicelle Barranquillaan, jonne se saapui marraskuussa.


title: Liberty Memorial

text: Liberty Memorial () on ensimmäisen maailmansodan aikana kuolleiden muistolle rakennettu muistomerkki Penn Valley Park -puistossa Kansas Cityn kaupungissa Missourin osavaltiossa Yhdysvalloissa. Muistomerkin yhteydessä on ensimmäisen maailmansodan museo. Muistomerkkiä alettiin rakentaa vuonna 1921 ja se valmistui vuonna 1926. Muistomerkin suunnitteli yhdysvaltalainen arkkitehti Harold Van Buren Magonigle. Muistomerkki edustaa uusklassista arkkitehtuuria ja egyptiläistyylistä arkkitehtuuria. Vuonna 2006 muistomerkki pääsi National Historic Landmark -kohteeksi (NHL, ). Muistomerkki on valmistettu kasota-kalkkikivestä, indiana-kalkkikivestä ja graniitista.


title: Liberty Memorial

text: Muistomerkki on esiintynyt myös elokuvassa "The Day After" vuodelta 1983. Elokuvassa muistomerkki tuhoutuu ydinsodassa.


title: Yksi puraisu

text: Yksi puraisu ("Once Bitten") on vuonna 1985 ensi-iltansa saanut vampyyriaiheinen kauhukomediaelokuva. Sen pääosia esittävät Lauren Hutton, Jim Carrey, Cleavon Little, Karen Kopins, Megan Mullally ja Jeb Stuart Adams. Elokuvan on ohjannut Howard Storm. Se tuotti maailmanlaajuisesti noin 10 miljoonaa dollaria ja nousi kulttimaineeseen negatiivisesta kritiikistään huolimatta. Elokuva julkaistiin suoraan videolle monessa maassa. "Yksi puraisu" oli Jim Carreyn ensimmäinen pääroolielokuva.


title: Yksi puraisu

text: "Video-oppaassa" vuodelta 1994 Sam Inkinen kutsuu "Yhtä puraisua" makaaberiksi horror-huumoriksi ja antaa sille kaksi tähteä viidestä, mikä vastaa sanallista arviota ”keskinkertainen”. "VideoHound’s Golden Movie Retriever" antaa elokuvalle kaksi tähteä neljästä.


title: Statsraad Lehmkuhl

text: Statsraad Lehmkuhl on suuri kolmimastoinen purjealus, jonka omistaja on ollut vuodesta 1978 lähtien norjalainen Stiftelsen Seilskipet Statsraad Lehmkuhl -säätiö. Takiloinniltaan alus on parkki. Sen kotisatama on Bergen, ja sitä käytetään muun muassa Norjan merisotakoulun () koululaivana, nimellä KNM "Statsraad Lehmkuhl". Aluksen nimi kääntyy suomeksi ""valtioneuvoston jäsen Lehmkuhl"", joka puolestaan juontuu Norjan työministerinä vuosina 1905–1907 toimeesta Kristofer Lehmkuhlista.


title: Statsraad Lehmkuhl

text: Alus rakennettiin Johann C. Tecklenborg AG:n telakalla Geestemündessä Bremerhavenissa, ja se laskettiin vesille 14. tammikuuta 1914. Aluksen purjepinta-ala on 2 026 m, ja sen vetoisuus on 1 516.


title: Niko Perera

text: Niko Perera (s. 27. tammikuuta 1988) on suomalainen jalkapalloilija, joka edustaa Ykkösessä pelaavaa Grankulla IFK:ta. Hän on pelipaikaltaan keskuspuolustaja.


title: Niko Perera

text: Perera pelasi FC Espoossa 33 ottelua Ykköstä vuosina 2010–2011. Hän siirtyi Espoosta Hakaan elokuussa 2011 ja pelasi Hakassa Veikkausliiga-kaudella 2011 kolme liigaottelua, joista kahdessa hän oli avauskokoonpanossa. Kaudesta 2013 lähtien Perera on pelannut Kakkosta GrIFK:ssa.


title: John Naber

text: John Naber (s. 20. tammikuuta 1956 Evanston, Illinois) on yhdysvaltalainen uinnin nelinkertainen olympiavoittaja


title: John Naber

text: Naber oli Montréalin 1976 olympialaisten menestynein miesuimari. Hän voitti neljä kultamitalia, kaikki maailmanennätysajalla. Henkilökohtaisen kultamitalin hän voitti 100 metrin ja 200 metrin selkäuinnissa. Muut kultamitalit hän sai 4 × 200 metrin vapaauintiviestistä ja 4 × 100 metrin sekauintiviestistä. Hän saavutti hopeaa 200 metrin vapaauinnissa, jossa hän hävisi vain maanmiehelleen Bruce Furnissille.


title: John Naber

text: Naber oli ensimmäinen selkäuimari, joka alitti 50 sekuntia 100 jaardilla, 56 sekuntia 100 metrillä, 1.50 200 jaardilla ja kaksi minuuttia 200 metrillä. Montréalin olympialaisissa hän ui 200 metrin selkäuinnissa saman pituisen matkan perhosuinnin maailmanennätystäkin nopeammin.


title: Abdessamad Chahiri

text: Abdessamad Chahiri (, s. 17. toukokuuta 1982) on marokkolainen jalkapalloilija. Puolustajana pelaava Chahiri edustaa Marokon pääsarjassa FAR Rabatia.


title: Abdessamad Chahiri

text: Chahiri aloitti jalkapalloilun Al-Ahramin junioreissa, josta hän siirtyi Raja Casablancaan vuonna 2003 ja oli voittamassa ensimmäisellä kaudellaan Marokon mestaruutta. Kauden jälkeen Chahiri pelasi lainalla IR Tangerissa kaudella 2004–2005, kunnes palasi takaisin Casablancaan. Chahiri saavutti vielä Arabian Mestarien liigan voiton vuonna 2006.


title: Abdessamad Chahiri

text: Kaudeksi 2007–2008 Chahiri siirtyi Difaa el-Jadida, josta matka jatkui kauden jälkeen FAR Rabatiin.


title: Abdessamad Chahiri

text: Maajoukkuetasolla Chahiri on edustanut Marokkoa vuosina 2007–2008. Hän oli mukana vuoden 2008 Afrikan-kisoissa.


title: C-Murder

text: Corey Miller (s. 9. maaliskuuta 1971, New Orleans, Louisiana), tunnetaan paremmin nimellä C-Murder, on yhdysvaltalainen rap- ja hip hop -artisti. Hän on myös hip hop -artistien Master P:n nuorempi veli sekä Romeon setä. C-Murder on julkaissut kahdeksan eri albumia, joista ensimmäinen "Life or Death" julkaistiin vuonna 1998. C-Murderin ehkä tunnetuin kappale on "Down for my Niggas", jonka hän esitti Snoop Doggin ja Magicin kanssa. C-Murder on myös näytellyt muutamissa elokuvissa, useimmiten veljensä Master P:n kanssa.


title: C-Murder

text: Vuonna 2002 Corey Miller pahoinpiteli ja ampui 16-vuotiaan Steve Thomasin kuoliaaksi louisianalaisella yökerholla. Henkirikoksen aikoihin Miller seurusteli Monica -nimisen R&B -laulajan kanssa. Miller tuomittiin syyskuussa 2003 toisen asteen murhasta, mutta hänelle määrättiin uusi oikeudenkäynti myöhemmin, kun selvisi, että osalla Thomasin tapon todistajista oli rikostaustaa. Miller määrättiin kotiarestiin oikeudenkäynnin ajaksi ja odottaessaan oikeudenkäyntiä hän rikkoi kotiarestinsa sääntöjä. Siitä huolimatta Milleriä ei sijoitettu vankilaan vaan hänen annetaan pysyä kotiarestissa.


title: C-Murder

text: Oikeudenkäynneissä Corey Miller todettiin ensin syylliseksi murhanyritykseen ja sen jälkeen, jälleen, toisen asteen murhaan. Miller tuomittiin 14. elokuuta 2009 murhanyrityksestä 10 vuodeksi vankeuteen sekä toisen asteen murhasta elinkautiseen vankeuteen ilman mahdollisuutta ehdonalaiseen, mikä on Louisianan osavaltiossa pakollinen rangaistus kyseisestä rikoksesta.


title: C-Murder

text: Corey Miller suorittaa rangaistustaan ja luultavasti viettää koko loppuelämänsä Louisianan osavaltion vankilassa, Angolassa.


Luettelo välirauhansopimuksen perusteella lakkautetuista järjestöistä sisältää suomalaiset yhdistykset, jotka lakkautettiin jatkosodan päättäneen Suomen ja Neuvostoliiton vuonna 1944 solmiman Moskovan välirauhansopimuksen nojalla.


title: Luettelo välirauhansopimuksen perusteella lakkautetuista järjestöistä

text: Valtioneuvosto lakkautti sopimuksen nojalla vuosina 1944–1946 yhteensä 3 327 yhdistystä tai yhteisöä, mutta toimintansa lopetti tai joutui lopettamaan myös lukuisia muita yhteisöjä, kuten sotilaspoika- ja lottatyttöosastoja sekä oppikoulujen ja seminaarien Karjala-seuroja. Suurin osa lakkautetuista järjestöistä koostui suojeluskuntien, Rintamamiesliiton, Heimosoturien, IKL:n ja Suomen Aseveljien Liiton paikallisosastoista.


text: Välirauhansopimuksen 21. artiklan mukaan:


text: Laki välirauhansopimuksen toimeenpanosta vahvistettiin ja tuli voimaan Suomessa 23. syyskuuta 1944, ja välittömästi hyväksyttiin presidentin esittelyssä asetus, joka antoi valtioneuvostolle valtuudet lakkauttamisten toteuttamiseen. Ensimmäiset lakkautukset suoritettiin vielä samana iltana. Rauhansopimuksen tai asetuksen teksti ei määritellyt tarkemmin lakkautettavien järjestöjen kriteerejä, joten Castrénin hallitus tyytyi aluksi lakkauttamaan vain ilmeisimmät tapaukset eli lähinnä joukon pieniä avoimen kansallissosialistisia ryhmiä sekä AKS:n ja IKL:n.


text: Muutamia tunnettuja saksalaissuuntausta tukeneita järjestöjä ei tarvinnut lakkauttaa välirauhansopimuksen nojalla. Suomen Valtakunnan Liitto jätettiin lakkauttamatta, sillä se oli rekisteröimätön yhdistys ja sen toiminta päättyi itsestään sodan loputtua. Suomalais-Saksalainen Seura lakkautti itse itsensä jo syyskuun alkupuolella.


text: Lokakuun alusta eteenpäin Liittoutuneiden valvontakomissio alkoi painostaa Suomen hallitusta uusiin lakkautuksiin. Komission puheenjohtaja Andrei Ždanov muun muassa painosti hallituksen lakkauttamaan Suojeluskuntajärjestön, missä käytettiin perusteena myös välirauhansopimuksen 4. artiklaa. Koska järjestön toiminta perustui lakiin, sitä ei voitu lakkauttaa pelkän asetuksen nojalla vaan asiasta oli säädettävä erityinen laki. Eduskunta hyväksyi lain 3. marraskuuta, ja lakkautus astui voimaan kolme päivää myöhemmin. Pian lakkautettiin myös suojeluskuntien naisille tarkoitettu tukijärjestö Lotta Svärd. Lakkautetuiksi joutui myös suuri määrä yhdistysrekisteristä haravoimalla löydettyjä jo paljon aikaisemmin toimintansa lopettaneita tai vain paperilla olemassa olleita järjestöjä.


text: Suomen Aseveljien Liitto lakkautettiin tammikuussa 1945 pitkän kiistelyn jälkeen kommunistien vaatimuksesta ja valvontakomission painostamana, mikä venytti fasismi-käsitteen määrittelyä 21. artiklan tulkinnassa. Myöhemmin lakkautettiin useita urheiluseuroja ja harrastuskerhoja, joita valvontakomissio niiden jäsenkunnan perusteella epäili suojeluskuntien tai aseveliliiton toimintaa jatkaviksi peitejärjestöiksi. Asekätkennän paljastuminen keväällä 1945 tarjosi väitteille lisäperusteita. Kaikissa tapauksissa valvontakomission vaatimuksia ei kuitenkaan täytetty, esimerkiksi Suomen saksalainen seurakunta jätettiin lakkauttamatta. Ilmapuolustusliitto taas purki oma-aloitteisesti toimintansa kevään 1945 aikana ja siirsi tehtävänsä Suomen Ilmailuliitolle.


text: Kun kommunistit pääsivät valtaan valtiollisessa poliisissa keväällä 1945 (niin sanottu Punainen Valpo), SKP alkoi käyttää lakkautusvaatimuksia sisäpoliittisena välineenä. Viimeisinä menivät läpi toukokuussa 1946 lakkautusvaatimukset Itsenäisyyden Liitosta ja Ylioppilasoikeistosta; samassa yhteydessä Pekkalan hallituksen enemmistö sen sijaan hylkäsi Valpon esityksen Ilmailuliiton, Reserviupseeriliiton, Suomalaisuuden Liiton ja Kokoomuksen Nuorten Liiton (KNL) lakkauttamisesta. Tämän jälkeen valvontakomissio ei enää aktiivisesti tukenut lakkauttamisvaatimuksia, joten niitä ei pantu toimeen. Vielä elo–syyskuussa 1947 SKDL yritti valvontakomission tukemana saada KNL:n ja Radikaalisen Kansanpuolueen lakkautetuiksi, mutta Pariisin rauhansopimuksen voimaan astumisen jälkeen Suomen hallitus ei katsonut enää välttämättömäksi taipua vaatimuksiin. Radikaalisen Kansanpuolueen johtaja Ernesti Hentusta pidettiin tuolloin turvasäilössä noin puolitoista kuukautta.


text: Välirauhansopimuksen korvanneeseen Pariisin rauhansopimukseen sisällytettiin vastaava 8. artikla, jonka mukaan Suomi sitoutui vastaisuudessakin olemaan sallimatta välirauhansopimuksessa kiellettyjen tai vastaavantyyppisten järjestöjen toimintaa. Syyskuussa 1944 annettu niin sanottu ”Castrénin asetus” kuitenkin raukesi Pariisin rauhansopimuksen tullessa voimaan, joten sen jälkeen valtioneuvostolla ei enää ollut valtuuksia järjestöjen lakkauttamiseen vaan lakkauttamisten oli tapahduttava yhdistyslain mukaisesti oikeusistuimen päätöksellä. Pariisin rauhansopimuksen perusteella lakkautettiin vielä 1970-luvun lopulla neljä Pekka Siitoimen perustamaa kansallissosialistista järjestöä.


title: Janne Juvonen

text: Janne Aleksi Juvonen (s. 3. lokakuuta 1994 Kiihtelysvaara) on suomalainen jääkiekkomaalivahti, joka edustaa itävaltalaista EBEL-joukkue HC Innsbruckia. Hän teki keväällä 2012 liigadebyyttinsä neljännen finaalin kolmannessa erässä ja pelasi viidennen liigafinaalin kokonaan. Kaudella 2015–16 hän nousi Pelicansin pelaavaksi maalivahdiksi.


title: Janne Juvonen

text: Juvonen on Enon Jetsin kasvatti ja siirtyi sieltä pelaamaan jokipoikiin. Hän teki joukkueen kanssa kaksivuotisen jatkosopimuksen keväällä 2010, mutta ei pelannut edustusjoukkueessa otteluakaan. Kauden 2010–2011 Juvonen pelasi pääosin joukkueen A-nuorissa I-divisioonassa, jotka karsivat paikasta A-nuorten SM-liigaan.


title: Janne Juvonen

text: Elokuussa 2011 Juvonen siirtyi Jokipojista lainalle Pelicansiin. Hän pelasi pääosin A-nuorissa, jossa hän toimi joukkueen kakkosmaalivahtina. Juvonen teki SM-liigadebyyttinsä 26. marraskuuta 2011 kotona Helsingin IFK:ta vastaan, kun hän pääsi kentälle 0–4-tappiotilanteessa Antti Rautiolan tilalle. Hän teki 3–6-tappioon päättyneessä ottelussa 14 torjuntaa. Hän pelaa myös usein Heinolan Peliitoissa. Juvonen pelasi uransa ensimmäisen nollapelin Liigassa 21. marraskuuta 2014, kun Pelicans voitti kotonaan Lukon 3–0. Juvonen torjui ottelussa 36 laukausta.


title: Janne Juvonen

text: Juvonen pelasi alle 17-vuotiaiden World Hockey Challengessa vuonna 2011. Hän oli mukana nuorten MM-kilpailuissa vuonna 2014 Suomen voittaessa kultaa. Hän oli kuitenkin kolmas maalivahti, eikä pelannut turnauksessa yhtäkään ottelua.


title: Janne Juvonen

text: Juvonen opiskelee Lahdessa liiketaloutta.


title: Yleisurheilu kesäolympialaisissa 1920 – miesten maastojuoksun henkilökohtainen kilpailu

text: Miesten maastojuoksuun Antwerpenin olympiakisoissa 1920 osallistui 47 juoksijaa kahdestatoista eri maasta. Kilpailu käytiin maanantaina 23. elokuuta ja samassa yhteydessä suoritettiin myös joukkuekilpailu, johon laskettiin mukaan joukkueen kolmen parhaan jäsenen sijoitus. Laji oli olympiakisojen ohjelmassa toista kertaa. Kilpailun voitti Paavo Nurmi ja Suomi oli paras myös joukkuekilpailussa. Juostava matka oli 8 kilometriä, vaikka sen ohjelman mukaan olisi pitänyt olla 10 kilometriä.


title: Niklas Friman

text: Niklas Friman (s. 30. elokuuta 1993 Rauma) on suomalainen jääkiekkopuolustaja, joka pelaa SM-liigajoukkue Hämeenlinnan Pallokerhossa. Hän toimii joukkueen varakapteenina. Friman kykenee pelaamaan myös hyökkääjänä.


title: Niklas Friman

text: Friman on TuTon kasvatti. Hän pelasi aiemmin hyökkääjänä ja toimi kaudella 2008–2009 joukkueen C-nuorten kapteenina. Kaudeksi 2009–2010 Friman siirtyi Turun Palloseuraan, jossa hän edusti suurimmaksi osaksi B-nuoria. Friman vahvisti myös TPS:n B2-nuoria kevään 2010 pudotuspeleissä, jotka päättyivät Suomenmestaruuteen. Keväällä 2011 hän voitti B-nuorten SM-hopeaa.


title: Niklas Friman

text: Kaudella 2011–2012 Friman teki SM-liigadebyyttinsä. Hän pelasi ensimmäisen ja kauden ainoaksi jääneen liigaottelunsa 26. marraskuuta 2011 vieraissa Hämeenlinnan Pallokerhoa vastaan ja sai ottelussa jääaikaa 8.14 minuuttia. Friman pelasi kauden aikana miesten pelejä myös kolmen ottelun verran lainalla Suomi-sarjajoukkue Salon Kiekkohaissa. Suurimman osan kaudestaan hän pelasi kuitenkin TPS:n A-nuorissa, joiden tehokkain puolustaja Friman oli tehoilla 13+17=30. Hän sijoittui A-nuorten SM-liigan puolustajien pistepörssissä seitsemänneksi. Toukokuussa 2012 Friman teki TPS:n SM-liigajoukkueen kanssa kaksivuotisen jatkosopimuksen.


title: Niklas Friman

text: Kauden 2012–2013 Friman aloitti TPS:n A-nuorten kapteenina. Hän pelasi harjoituskaudella TPS:n SM-liigajoukkueessa viisi European Trophy -ottelua, mutta Frimanin kausi on edennyt kuitenkin suurimmaksi osaksi A-nuorissa. Hän teki liigauransa avausmaalin kauden viidennessä SM-liigaottelussaan 8. tammikuuta 2013 Tampereen Ilvestä vastaan. Friman nousi SM-liigassa Juha Pajuojan alaisuudessa myös keskushyökkääjäksi ja pelasi roolia kauden loppuun asti. Yhteensä hänen tulokaskautensa toi 26 runkosarjaottelussa tehot 2+3=5. Maaliskuussa 2015 Friman teki vuoden mittaisen jatkosopimuksen TPS:n kanssa.


title: Niklas Friman

text: Friman pelasi kaudella 2015–2016 runkosarjassa vain 27 ottelua leikkaushoitoa vaatinen ylävartalovamman vuoksi. Kevään 2016 pudotuspeleissä hänen teholukemansa +3 oli kolmen muun pelaajan ohella TPS:n paras.


title: Niklas Friman

text: Elokuussa 2016 Friman siirtyi kuukauden mittaiselle try-outille Hämeenlinnan Pallokerhon riveihin. Hän jäi neljän harjoitus- ja kahden runkosarjaottelun jälkeen ilman jatkosopimusta. Muutamaa päivää myöhemmin Friman siirtyi kaksivuotisella ja vuoden 2016 loppuun kestävän koeajan sisältävällä sopimuksella JYPiin. Tammikuussa 2017 hän sai loppukauden jatkosopimuksen. Friman teki SM-liigan yhden kauden piste-ennätyksensä tehoilla 3+6=9. Hän voitti JYPin sisäisen tehotilaston lukemalla +18. Friman voitti kauden päätteeksi SM-pronssia.


title: Niklas Friman

text: Kaudeksi 2017–2018 Friman palasi kaksivuotisella sopimuksella Hämeenlinnan Pallokerhoon. Kaudeksi 2018–2019 hänet nimettiin joukkueen varakapteeniksi. Lokakuussa 2018 Friman teki HPK:n kanssa kaksivuotisen jatkosopimuksen.


title: Niklas Friman

text: Friman on pelannut Suomen A-maajoukkueessa kolme ottelua ilman tehopisteitä. Hän teki A-maajoukkuedebyyttinsä Channel One Cupin Tampereen Hakametsän jäähallissa pelatussa avausottelussa 13. joulukuuta 2018 Tšekkiä vastaan. Friman merkittiin Suomen nelospuolustajapariin Santeri Lukan viereen.


title: Niklas Friman

text: Friman on pelannut myös kuusi nuorten maaottelua.


title: Niklas Friman

text: Friman on toisen polven liigapuolustaja, sillä hänen isänsä Kari-Pekka Friman pelasi omalla urallaan pudotuspelit mukaan lukien yli 500 SM-liigaottelua. Niklaksella on myös pikkuveli Matias, joka pelasi jääkiekkoa A-junioriksi asti.


title: Niklas Friman

text: Friman on suorittanut Aurajoen urheilulukion.


title: Marianna Flinckenberg-Gluschkoff

text: Marianna Flinckenberg-Gluschkoff (s. 1940) on eläkkeellä oleva Helsingin yliopiston venäjän kielen lehtori. Finckenberg-Glushkoff on ikonimaalari ja ortodoksikristitty. Taustaltaan hän on suomenruotsalaisvenäläinen. Hän on matkustanut Siperiassa ja kirjoittanut Siperiaa käsittelevien kirjojen lisäksi aiheesta tv-käsikirjoituksia ja lehtiartikkeleita.


title: Elina Vuola

text:
Elina Vuola on dosentti Helsingin yliopistossa. Hän on tunnettu erityisesti naistutkimusta ja Latinaisen Amerikan vapautuksen teologiaa koskevista tutkimuksistaan. Hänet on valittu Helsingin yliopiston akatemiaprofessoriksi kaudelle 2013–2017. Työhönsä tutkijana hän on halunnut yhdistää toimintaa, ja pitää yhteiskunnallisesti vaikuttavaa tutkimusta tärkeänä.
Elina Vuola syntyi vuonna 1960 Kankaanpäässä. Kirjoitettuaan ylioppilaaksi hän lähti Helsingin yliopistoon opiskelemaan teologiaa, taidehistoriaa, kansainvälistä politiikkaa ja kehitysmaatutkimusta. Jo opintojensa aikana hän oli aktiivisesti mukana useissa yhteiskunnallisissa liikkeissä . Pro gradu-työnsä hän kirjoitti feministiteologiasta vuonna 1986. Samana vuonna hän lähti ensimmäisen kerran Latinalaiseen Amerikkaan.
Sittemmin hän työskenteli useamman vuoden kansalaisjärjestöissä, matkusteli Latinalaisessa Amerikassa, kirjoitti freelancer -toimittajana juttuja Keski-Amerikan poliittisesta tilanteesta, toimi suomalaisten kahviprikaatien tulkkina ja piti esitelmiä Latinalaisesta Amerikasta, maanosan tutkimuksesta ja naistutkimuksesta. Vuolan tutkimuksille tyypillistä on tieteidenvälisyys..
Vuonna 1991 Vuola vieraili jatko-opintojen parissa Chicagossa The Chicago Theological Seminary:ssa ja 1991–1993 San Joséssa, Costa Ricassa. Vuodesta 1994 hän toimi Helsingin yliopiston kehitysmaatutkimuksen laitoksella tutkijana, ja on opettanut yliopistolla kehitysmaatutkimusta, teologiaa, sukupuolentutkimusta ja Latinalaisen Amerikan tutkimusta.
Latinalaisen Amerikan matkoillaan Vuola tutustui paikalliseen vapautuksen teologiaan, josta hän kirjoitti väitöskirjansa ja väitteli vuonna 1997 pääaineinaan teologinen etiikka ja uskonnonfilosofia. Väitös koski vapautuksen teologian ja feministisen teologian metodologisia eroja ja yhteneväisyyksiä. Hänen väitöskirjansa on käännetty espanjaksi ja julkaistu sekä Espanjassa (2000) että Nicaraguassa (2001).
Vuola toimi vuosina 2008–2011 Helsingin yliopiston Latinalaisen Amerikan tutkimuksen professorina. Hän on toiminut myös Suomen Akatemian akatemiatutkijana sekä osallistunut Harvardin yliopiston Women’s studies in Religion Program – ohjelmaan tutkijana ja vierailevana opettajana.
Vuolan tämänhetkinen tutkimusprojekti on nimeltään "Ruumiillinen uskonto. Ruumiillisuuden ja sukupuolen muuttuvat merkitykset uskonnollisen identiteetin nykymuodoissa Suomessa". Hankkeen tarkoituksena on luoda metodeja, jotka mahdollistavat eletyn uskonnon ja teologian välisen suhteen tutkimista, varsinkin jos nämä kaksi ovat keskenään ristiriidassa. Vuolan mukaan ihmisen uskonnolliseen identiteettiin ja sukupuoleen liittyvät käsitykset ovat yhteydessä sekä ympäröivään yhteiskuntaan, että uskonnolliseen teologiaan, jotka nekin muuttuvat sisäisesti. Tutkimus yhdistää etnografisia ja tekstuaalisia metodeja kolmen juutalais-kristillisen ja konservatiiviseksi mielletyn, osin etnisesti vähemmistössä olevan uskonnollisen liikkeen tutkimuksessa.
Elina Vuola on toiminut Kehitysyhteistyön palvelukeskus Kepa ry:n puheenjohtajansa 2012–2013, kirjoittanut kolumneja Suomen Kuvalehteen (1997–1999, sekä jälleen vuodesta 2013 eteenpäin), toiminut puheenjohtajana Helsingin tutkijanaiset ry:ssä (2006–2008), sekä Suomen Naistutkimuksen Seurassa (1998–1999).
"Limits of liberation : praxis as method in Latin American liberation theology and feminist theology". Helsingin yliopisto, väitöskirja. Finnish Academy of Science and Letters. Helsinki: Gummerrus 1997.
"Jumalainen nainen: Neitsyt Mariaa etsimässä". Helsinki: Otava 2010.
"Köyhien jumala. Johdatus vapautuksen teologiaan". Helsinki: Gaudeamus 1991.
Vuola & Vuorisalo-Tiitinen: Sukupuoli Latinalaisessa Amerikassa. "Johdatus Latinalaisen Amerikan tutkimukseen". Vuola, E. & Kettunen, H. (eds.). Tampere: Vastapaino 2014.
Vuola & Karjalainen: Uskonto Latinalaisessa Amerikassa . "Latinalainen Amerikka". Vuola, E. & H. K. (eds.). Tampere: Vastapaino 2014.
(The) Breastfeeding God. "Ecumenical review". 65, 1, p. 98-113. 2013.
Ruumiillisuuden teologia polkuna uskontojen väliseen dialogiin. "Opin poluilla: Juhlakirja Miikka Ruokasen täyttäessä 60 vuotta". Ahonen, T., Komulainen, J. & Vähäkangas, M. (eds.). Helsinki : Suomalainen teologinen kirjallisuusseura, p. 99-115. Suomalaisen Teologisen Kirjallisuusseuran julkaisuja; no. 275. 2013.
Intersectionality in Latin America?: The Possibilities of Intersectional Analysis in Latin American Studies and Study of Religion. "Bodies and Borders in Latin America: Cuerpos y fronteras en América Latina". Lundgren, S., Machado Borges, T. & Widmark, C. (eds.). Stockholm: Institute of Latin American Studies, Stockholms universitet, p. 131-151 20 (Serie HAINA V; no. VIII) 2012
Köyhien etusija ja köyhyyden skandaali: Vapautuksen teologian näkökulma. "Jeesuksen opetukset". Salminen, J. (ed.). Helsinki: Suomalainen teologinen kirjallisuusseura, p. 67-76. 2012.
Johdatus Latinalaisen Amerikan kirkkohistoriaan. "Yleisen kirkkohistorian lähteet ja tutkimus". Laine, E. M. & Antila, J. O. (eds.). Helsinki: Suomen kirkkohistoriallinen seura, p. 279-292. 2011.
Katolisuus. "Uskonnot ja seksuaalisuus". Korhonen, E. & Närhi, R. (eds.). Helsinki: Väestöliitto, p. 14-17 (Väestötietosarja; no. 24). 2011.
La Morenita on Skis: Women's Popular Marian Piety and Feminist Research of Religion. "The Oxford Handbook of Feminist Theology". Briggs, S. & McClintock Fulkerson, M. (eds.). Oxford: Oxford University Press, p. 494-524. 2011.
Latin American Libeartion Theologians' Turn to Eco(theo)logy: Critical Remarks. "Religion and Ecology in the Public Sphere". Deane-Drummond, C. & Bedford-Strohm, H. (eds.). London: T & T Clark. 2011.
Latinalaisamerikkalaisen vapautuksen teologian ihmiskuva. "Tiedepolitiikka". 4, p. 51-55. 2011.


title: Ikuinen paluu

text: Ikuinen paluu on monissa uskonnoissa ja todellisuuskäsityksissä esiintyvä käsite. Sen mukaan aika on syklinen eli samat tapahtumat toistuvat uudelleen ja uudelleen maailmankaikkeudessa, ja mahdollisesti ovat toistuneet myös menneisyydessä. Tunnetuimmin ajatus ikuisesta paluusta esiintyy intialaisten uskontojen (hindulaisuus, buddhalaisuus ja jainalaisuus) jälleensyntymis- ja sielunvaellusopissa ("samsara"), antiikin ajan stoalaisilla filosofeilla ("ekpyrosis") sekä saksalaisfilosofi Friedrich Nietzschen teoksissa.


title: Ikuinen paluu

text: Nietzschen teoksissa esiintyvä käsitys ikuisesta paluusta on eräs hänen keskeisimmistä teemoistaan. Nietzschen mukaan ihminen, joka kykenisi hyväksymään sen, että hänen elämänsä toistuisi loputtoman monta kertaa samoine iloineen ja murheineen, kykenisi hyväksymään täydellisesti elämänsä. Ikuisen paluun hyväksyminen johtaa siihen, että ihminen arvostaa jokaista hetkeään ja tekoaan menneisyydessä sekä tulevaisuudessa, minkä jälkeen ihminen voi suhtautua vilpittömästi kaikkiin suorittamiinsa tekoihin; tämä on välttämätön askel niiden ”henkisten kahleiden” katkaisemisessa, jotka rajoittavat ihmisen kehittymistä yli-ihmiseksi.


title: Ikuinen paluu

text: On käyty keskustelua siitä, pitikö Nietzsche ”ikuista paluuta” varsinaisena totuutena. Martin Heideggerin yleisesti hyväksytyn käsityksen mukaan kyseessä on Nietzschen keksimä ajatuskoe, johon hän sai vaikutteita antiikin kreikkalaisesta ja intialaisesta ajattelusta. Usein nähdään, että ikuinen paluu on Nietzschen vastaus Immanuel Kantin kategoriselle imperatiiville: kun kategorinen imperatiivi painottaa päätöksen eettisiä seurauksia mietittäessä sitä ”mitä jos kaikki tekisivät samalla tavalla”, ajatus ikuisesta paluusta liittyy kysymykseen ”mitä jos joutuisi kokemaan teon seuraukset loputtoman monta kertaa”. Nietzsche itse piti ikuisen paluun universaalia totuutta ”raskaimpana mahdollisena taakkana mitä voi kuvitella”.


title: Adam Henrique

text: Adam Henrique (s. 6. helmikuuta 1990 Brantford, Ontario, Kanada) on kanadalainen jääkiekkoilija, jolla on kevääseen 2019 ulottuva sopimus NHL-joukkue Anaheim Ducksin kanssa. Hän on pelipaikaltaan keskushyökkääjä. Henriqueta on verrattu Mike Modanoon. Hän pitää esikuvanaan Steve Yzermania.


title: Adam Henrique

text: Henrique on New Jersey Devilsin kolmannen kierroksen varaus .


title: Adam Henrique

text: Henrique oppi luistelemaan kolmivuotiaana ja aloitti jääkiekon nelivuotiaana. Hänen ensimmäinen jääkiekkojoukkueensa oli Davis Fuels, jossa hän pelasi vanhemman veljensä Miken kanssa. Henrique pelasi seitsemän vuotta juniorijääkiekkoa Brantfordissa ja kaksi vuotta Bufordissa.


title: Adam Henrique

text: Henrique siirtyi OHL-joukkue Windsor Spitfiresiin kaudeksi 2006–2007. Hän pelasi joukkueessa vuodet 2006–2010. New Jersey Devils varasi hänet kolmannella kierroksella 82. pelaajana . Kaudella 2008–2009 Henrique voitti OHL:n mestaruuden ja Memorial Cupin, jossa hän oli joukkueen paras pistemies tehoilla 4+5=9. Myös kaudella 2009–2010 Spitfires voitti sekä OHL:n mestaruuden että Memorial Cupin. Henrique teki 54 runkosarjaottelussa 38+39=77 tehopistettä sekä 19 pudotuspeliottelussa 20+5=25 tehopistettä. Hän oli pudotuspeleissä OHL:n maalipörssin Jeff Skinnerin kanssa jaetulla ensimmäisellä sijalla. Lisäksi Henrique valittiin pudotuspelien arvokkaimmaksi pelaajakis.


title: Adam Henrique

text: 12. marraskuuta 2009 Henrique teki hänet varanneen New Jersey Devilsin kanssa kolmivuotisen tulokassopimuksen. Sopimus alkoi kaudesta 2010–2011, jolloin Henrique pelasi Devilsin AHL-farmiseura Albany Devilsissä. Hän teki tulokaskaudellaan AHL:ssä 73 ottelussa tehot 25+25=50. Hän pääsi kauden lopussa 10. huhtikuuta tekemään NHL-debyyttinsä ottelussa Boston Bruinsia vastaan. Henrique sai ottelussa jääaikaa 13.21 minuuttia.


title: Adam Henrique

text: Kaudella 2011–2012 Henrique vakiinnutti paikkansa Devilsin NHL-kokoonpanossa. Hän pelasi 74 ottelussa ja oli joukkueen sisäisen pistepörssin neljäs tehoilla 16+35=51. Pudotuspeleissä Henrique teki voittomaalin, kun Devils pudotti New York Rangersin ja eteni Stanley Cup -finaaleihin. Kings kuitenkin lopulta voitti mestaruuden. Henrique valittiin tulokkaiden tähdistöön.


title: Adam Henrique

text: Työsulkukausi 2012–2013 oli Henriquen tulokassopimuksen viimeinen. Hän pelasi alkukauden aikana Albanyssa 16 ottelua. Työsulun päätyttyä hän pelasi NHL:n puolella 42 ottelua tehoin 11+5=16. Elokuussa 2013 Henrique solmi Devilsin kanssa kuusivuotisen jatkosopimuksen, jonka yhteisarvo oli 24 miljoonaa dollaria.


title: Adam Henrique

text: Kaudella 2013–2014 Henrique oli 25 osumallaan Devilsin paras maalintekijä. Kaudella 2014–2015 hän teki 75 ottelussa 16 maalia ja yhteensä 43 tehopistettä.


title: Adam Henrique

text: Henrique valittiin joukkueen varakapteeniksi kaudeksi 2015–2016. Hän oli joukkueen paras maalintekijä sekä toiseksi paras pistemies tehtyään 80 otteluun tehot 30+20=50. Seuraava kausi, 2016–2017, oli ensimmäinen, jona Henrique pelasi kaikki 82 runkosarjaottelua. Hänen lisäkseen Devilsin pelaajista tässä onnistui vain puolustaja Ben Lovejoy.


title: Adam Henrique

text: Henrique pelasi kauden 2017–2018 alussa 24 ottelua Devilsissä ennen kuin hänet marraskuussa kaupattiin Anaheim Ducksiin yhdessä Joseph Blandisin sekä ehdollisen varausvuoron kanssa vaihdossa Sami Vataseen. Henrique pelasi Ducksissa 57 ottelua tehoin 20+16=36 ja oli pienemmästä pelimäärästään huolimatta Ducksin toiseksi paras maalintekijä. Neljässä pudotuspeliottelussa Henrique jäi pisteittä.


title: Adam Henrique

text: Henrique valittiin edustamaan Kanadan nuorten maajoukkuetta vuoden 2010 alle 20-vuotiaiden maailmanmestaruuskilpailuissa. Hän pelasi turnauksessa kuusi ottelua, joissa teki yhden maalin sekä kärsi yhden kahden minuutin rangaistuksen.


title: Jerry Reinsdorf

text: Jerry M. Reinsdorf (s. 25. helmikuuta 1936 Brooklyn, New York) on yhdysvaltalainen lakimies ja Chicago White Soxin sekä Chicago Bullsin omistaja.


title: Jerry Reinsdorf

text: Ennen urheiluseuran omistajuutta Reinsdorf työskenteli täysaikaisesti lakimiehenä. Oltuaan lakimies hän siirtyi kiinteistöalalle, jolla hän rikastui. Tämän jälkeen Reinsdorf siirtyi urheilu-alalle ja osti vuonna 1981 Chicago White Sox. Neljä vuotta myöhemmin hän hankki Chicago Bullsin omistajuuden. Reinsdorfin tulon myötä sekä White Sox että Bulls menestyivät paremmin. Hänen uudistustensa ansiosta Bullsin katsojaluvut nousivat.


title: Treasure Isle

text: Treasure Isle oli Zynga nimisen yhtiön kehittämä peli joka julkaistiin 4. huhtikuuta 2010. Peli julkaistiin ainoastaan Facebookin palvelimelle. Peli lakkautettiin loppuvuodesta 2012 vähäisen suosionsa takia. Pelissä pelaajan täytyy kaivaa ja etsiä aarteita.


title: Treasure Isle

text: Treasure Isle-pelin pelaaminen alkoi sillä että pelaaja valitsi oman hahmon sukupuolen ja sen jälkeen taas haluamansa ihon värin ja vaatetuksen. Pelissä pelaajan täytyi kiertää saarelta saarelle ja kaivaa joka saaresta tietty määrä aarteita, pelaajan kaivaessa maata hän menetti 7 palkkia energiaa, joissakin kohdissa peliä tuli vastaan kiviä tai joissakin tapauksissa jopa kokonaisia kivikoita joita täytyi louhia ja yhden kiven tai kivikon louhiminen menetti hahmolta 10 palkkia energiaa. Pelissä pelaaja sai jokaisen saaren läpäistyä kolikoita joilla pystyi ostamaan kaikenlaisia erikoisesineitä kaupasta. Kuten muissakin Zyngan kehittämissä peleissä, jokaisella hahmolla oli oma kehitysmittari jonka täyttyessä pelaaja sai aina yhden setelin, seteleillä pelaaja pystyi kolikoiden tavoin ostaa erilaisia esineitä ja erikoisuuksia. Jokaisella pelaajalla oli myös oma saari jota he pystyivät muokkaamaan ja jonne he pystyivät lisäämään erilaisia esineitä aina silloin kun halusi, oma kotisaari toimi myös lepopaikkana jos pelaajalla kävi niin että häneltä loppui energiat kesken, yhden energiapalkin täyttymiseen meni aikaa aina 5 minuuttia. Treasure Islessä pelaaja pystyi muidenkin Zynga-pelien tavoin lähettämään kavereille pyyntöjä ja esineitä, kuten energiapalkkia täyttäviä hedelmiä. Yksi tämän pelin oletusesineistä oli Gem Tree "Timanttipuu" johon kasvoi timantteja, joita pystyi välillä pomimaan, timanttipuista saatavista timanteista pelaaja pystyi saamaan lisää rahaa.


title: Treasure Isle

text: Peli sai melko paljon positiivisia vastaanottoja, sillä mm. IGN kehui peliä siitä kun se eroaa melko paljon muista Zyngan kehittämistä selainpeleistä toisin kuin mm.FarmVille.


title: Omar Daoud

text: Omar Daoud (, 9. huhtikuuta 1983 Baida, Libya – 9. toukokuuta 2018) oli libyalainen jalkapalloilija. Puolustajana pelannut Daoud edusti Libyan pääsarjassa pelaavaa Al-Ahlia. Hän kuului Libyan maajoukkueessa vuoden 2006 Afrikan-mestaruuskilpailussa.


title: Omar Daoud

text: Daoud pelasi vuosina 2005–2007 Algeriassa JS Kabyliessa, jossa hän saavutti Algerian mestaruuden kaudella 2005–2006. Kahden kauden jälkeen Daoud siirtyi takaisin Libyaan Al-Ahliin. Hän vietti seurassa vain yhden kauden, josta hänen matkansa jatkui saudiarabialaiseen Al-Wehdaan.


title: Omar Daoud

text: Kesällä 2009 Daoud palasi vanhaan seuraansa Al-Ahliin.


title: Markus Västilä

text: Markus Västilä (30. marraskuuta 1992 Tampere) on suomalainen jääkiekkopuolustaja, joka pelaa Ruotsin kolmanneksi korkeimmalla sarjatasolla Hockeyettan-joukkue Hudiksvalls HC:ssä. Hän on pelityyliltään yleispuolustaja, jonka suurimmat vahvuudet ovat hyökkäyspään pelaamisessa.


title: Markus Västilä

text: Västilä on Tampereen Ilveksen kasvatti. Hän meni luistelukouluun 3-vuotiaana ja aloitti jääkiekkoilun joukkueessa 4-vuotiaana. Västilä voitti B2-nuorten Suomenmestaruuden vuonna 2009 sekä A-nuorten SM-pronssia vuosina 2010 ja 2011. Heinäkuussa 2010 hän teki Ilveksen kanssa SM-liigasopimuksen. Västilä pelasi kauden 2010–2011 kuitenkin suurimmaksi osaksi A-nuorissa. Hän voitti koko A-nuorten SM-liigan puolustajien pistepörssin tehoilla 8+27=35 ja Västilä oli myös Ilveksen paras syöttäjä ja toiseksi paras pistemies Roope Nikkilän jälkeen. Hän voitti myös joukkueen sisäisen tehotilaston lukemalla +16. Västilä palkittiin kauden päätteeksi A-nuorten SM-liigan parhaana puolustajana Reijo Ruotsalainen -palkinnolla ja valittiin tähdistökentälliseen. Hän ei tehnyt vielä liigadebyyttiään, mutta debytoi miesten peleissä pelattuaan kolme Mestis-ottelua alle 20-vuotiaiden maajoukkueessa.


title: Markus Västilä

text: Kauden 2011–2012 Västilä aloitti Mestis-joukkue Lempäälän Kisassa. Hän pelasi siellä suurimman osan kaudestaan tehden 35 runkosarjaottelussa tehot 5+5=10. Västilä teki kauden aikana myös liigadebyyttinsä Ilveksessä. Hän pelasi ensimmäisen SM-liigaottelunsa 25. marraskuuta 2011 vieraissa Ässiä vastaan ja sai ottelussa jääaikaa 16.14 minuuttia. Kauden aikana Västilä pelasi SM-liigassa 12 runkosarjaottelua tehden yhden syöttöpisteen.


title: Markus Västilä

text: Kaudeksi 2012–2013 Västilä siirtyi kaksivuotisella sopimuksella KooKoohon. Hän oli tehoilla 4+10=14 joukkueen tehokkain puolustaja ja voitti kauden päätteeksi Mestis-hopeaa. Kaudella 2013–2014, kevään 2014 pudotuspeleissä Västilä jakoi kolmen muun pelaajan kanssa tehotilaston voiton lukemalla +9. Hän voitti kauden päätteeksi Mestiksen-mestaruuden. Toukokuussa 2014 Västilä teki vuoden mittaisen jatkosopimuksen KooKoon kanssa. Kauden 2014–2015 päätteeksi hän voitti Mestis-hopeaa. Toukokuussa 2015 Västilä teki vuoden mittaisen jatkosopimuksen SM-liigaan nostetun KooKoon kanssa.


title: Markus Västilä

text: Västilä jäi kaudella 2015–2016 KooKoossa varsin pieneen rooliin ja hän pelasi joukkueessa 16 runkosarjaottelua tehden yhden maalin. Västilän teholukema +4 oli parempi kuin kellään muulla KooKoon pelaajalla kauden päätteeksi. Hän teki SM-liigauransa avausmaalin 31. lokakuuta 2015 vieraissa kasvattajaseuraansa Tampereen Ilvestä vastaan. Västilä pelasi kauden aikana myös yhteensä 17 Mestis-ottelua lainalla Heinolan Peliitoissa ja Lempäälän Kisassa. Hän pelasi otteluistaan 14 LeKissä, jonne KooKoo lainasi Västilän aluksi joulutaukoon asti kestäneellä sopimuksella marraskuussa 2015.


title: Markus Västilä

text: Kaudeksi 2016–2017 Västilä siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Hudiksvalls HC:hen. Hän oli joukkueen tehokkain puolustaja tehoilla 8+25=33, joilla Västilä sijoittui koko sarjan puolustajien pistepörssissä neljänneksi. Toukokuussa 2017 hän teki Hudiksvallin kanssa vuoden mittaisen jatkosopimuksen.


title: Markus Västilä

text: Västilä pelasi alle 18-vuotiaiden Ivan Hlinkan muistoturnauksessa vuonna 2009. Hän edusti myös Suomen alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2009. Yhteensä Västilä on pelannut neljä nuorten ja 35 poikien maaottelua.


title: Tahto valtaan

text: Tahto valtaan () on saksalaisen filosofin Friedrich Nietzschen luoma metafyysinen käsite. Se voidaan käsittää maailmankaikkeuden kaikkien aktiivisten prosessien takana olevana voimana, johon kaikki perusvuorovaikutukset voidaan palauttaa.


title: Tahto valtaan

text: Nietzsche loi teorian ”tahdosta valtaan” vastauksena Arthur Schopenhauerille ja Charles Darwinille. Nietzschen mielestä Schopenhauerin teoria ”tahdosta elää” ("der Wille zum Leben") ei selittänyt sitä, miksi eliölajit ottivat usein tarpeettomiakin riskejä pelkän selviytymisen kustannuksella, kun taas Darwinin evoluutioteoriaa Nietzsche kritisoi pelkästä yrityksestä korvata kristinusko dogmaattisena todellisuudenkäsityksenä.


title: Tahto valtaan

text: ”Tahto valtaan” ei tarkoita varsinaisesti vallanhalua. Sen voi ymmärtää pikemminkin olioiden tahdoksi purkaa sisäistä voimaansa, jonka ihmiset voisivat kanavoida tuhoisien seurausten sijasta esimerkiksi taiteeseen. Varsinainen vallanhimo sekä elämisen tahto ovat seurauksia ”tahdosta valtaan”.


title: Younes al-Shibani

text: Younes al-Shibani (, s. 27. kesäkuuta 1981 Misrata, Libya) on libyalainen jalkapalloilija. Laitapuolustajana pelaava al-Shibani edustaa Libyan pääsarjassa pelaavaa Al-Ittihadia. Hän kuului Libyan maajoukkueessa vuoden 2006 Afrikan-mestaruuskilpailussa.


title: Younes al-Shibani

text: Al-Shibani on viettänyt koko uransa Libyassa. Hän aloitti uransa Asswehlyssa, josta hän siirtyi Olympic Azzaweyaa. Hän pelasi joukkueen mukana Afrikan Mestarien liigassa, jossa joukkueen matka päättyi ensimmäiselle kierrokselle.


title: Younes al-Shibani

text: Kesällä 2006 al-Shibani siirtyi Al-Ittihadiin, jossa hän on saavuttanut muun muassa neljästi Libyan mestaruuden.


title: Abdelilah Benkirane

text: Abdelilah Benkirane (; s. 4. huhtikuuta 1954 Rabat) on marokkolainen poliitikko ja Oikeus- ja kehityspuolueen (PJD) puheenjohtaja. Hänen puolueensa sai eniten ääniä Marokon vaaleissa vuonna 2011 ja 29. marraskuuta Benkirane nimitettiin Marokon pääministeriksi. Hänen edeltäjänsä pääministerinä oli Abbas al-Fassi.


title: Abdelilah Benkirane

text: Pääministerinä Benkirane johti laajaa hallituskoalitiota, johon kuului hänen oman maltillisen islamistipuolueensa lisäksi konservatiivisia monarkisteja, liberaaleja, sosialisteja ja entisiä kommunistejä.


title: Abdelilah Benkirane

text: Benkirane on koulutukseltaan opettaja. Hänet valittiin PJD:n johtoon vuonna 2008.


title: Ruuska

text: Ruuska on muun muassa seuraavien henkilöiden sukunimi:


title: NBA-kausi 2011–2012

text: NBA-kausi 2011–2012 oli NBA-koripalloliigan 66. kausi.


title: NBA-kausi 2011–2012

text: V=voitot, H=häviöt, V%=voittoprosentti, *=divisioonansa voittaja


title: Jopetusministeri

text: Jopetusministeri on Jope Ruonansuun 21. studioalbumi. Se julkaistiin 30. marraskuuta 2011. Levyn kansikuvan on piirtänyt Mr. Lordi.


title: Jopetusministeri

text: Albumi ylsi parhaimmillaan Suomen virallisen listan sijalle 23.


title: Kauppaporvari

text: Kauppaporvari oli yleinen nimitys henkilölle, joka oli suorittanut Kauppaseuran tutkinnon ja kokeen läpäistyään sai harjoittaa kauppaa. Arvonimitys alkoi poistua vuoden 1880 jälkeen, kun edellisenä vuonna voimaan tullut uusi elinkeinolainsäädäntö poisti vanhan porvarioikeus-käsitteen lopullisesti.


title: Kauppaporvari

text: Henkilön joka pyrki kauppiaaksi tuli suorittaa koeaika, harjoittelujakso, palvelusaika ja lopuksi tutkinto. Harjoittelupaikan saamisen jälkeen kokelaalle myönnettiin Kauppaseuran aloitteesta maistraatin valtakirja. Tutkintoon pääseminen ei ollut kuitenkaan yksinkertainen asia, koska siihen vaadittiin harjoittelupaikka olemassa olevasta yrityksestä. Monesti harjoittelupaikka vaati avioliittoa porvarisuvun tyttären tai lesken kanssa. Taustalla oli usein pelko ammattitaidon siirtymisestä kilpailijan tietoon. Niille suvuille, joissa tieto yrittämisestä kulki isältä pojalle, kyseinen menettely oli luonnollista. Oppijakso oli seuraavanlainen:


title: Kauppaporvari

text: Koeaikana oppilaan täytyi osoittaa luonteenlaatunsa ja taipumus ammattiin. Yleensä se tarkoitti harjoittelupaikan saamista, jonka ensimmäisen puolentoista vuoden aikana arvio tehtiin. Jos koeaika osoittautui onnistuneeksi, siirryttiin seuraavalle tasolle.


title: Kauppaporvari

text: Harjoittelujakso kesti seitsemän vuotta. Sinä aikana henkilö alkoi saada vaativampia tehtäviä käyden läpi kirjanpidon, kirjoitustaidon suomeksi ja usein valtaapitävillä kielillä, kuten ruotsi, venäjä tai ranska. Myös kaupankäyntitaidot eri käsitteineen tuli osata. Usein kuitenkin yhteenlaskettu koe- ja harjoitteluaika lyheni hyvän palveluksen ansiosta 6–8 vuoteen.


title: Kauppaporvari

text: Saatuaan harjoitusajan isännältä hyväksytyn kirjelmän kokelas saattoi aloittaa palvelusajan. Palvelusaika tehtiin kokelaan omiin nimiin. Tämä tarkoitti pääoman hakemista joltakin toiselta porvarilta. Yleensä se oli hänen harjoittelujaksonsa isäntä. Usein kävi myös niin, että isäntä asetti kokelaalle tiettyjä ehtoja, kuten että tämän tuli myydä hänen tuotteitaan tai isäntä peri liiketilan vuokraa tai muita liiketoimintaan liittyviä rajoitteita sekä ehtoja. Palvelusajan jälkeen isäntä kuittasi hyväksytysti aiemmin antamansa harjoitusajan kirjeeseen palvelusajan hyväksynnän huomautuksineen. Joskus isäntä saattoi hylätä palvelusajan, jolloin asia johti lisätutkimuksiin. Jos kiista oli suuri, sen saattoi ratkaista maistraatti tai kauppaseura.


title: Kauppaporvari

text: Suoritettuaan tutkinnon hyväksytysti suoritetuksi kokelas anoi pormestarilta ja raadilta porvarinoikeudet. Lisäksi hän sitoutui asumaan kyseisessä kaupungissa vähintään kuusi vuotta. Lisäksi verot tuli maksaa kyseiseen kaupunkiin. Lopuksi kokelas vannoi porvarivalan ja hänet merkittiin kaupungin kirjoihin. Näin hän oli kyseisen kaupungin porvariston täysivaltainen jäsen.


title: Kauppaporvari

text: "Kauppaporvari"-käsite syntyi Ruotsin vallan aikana 1500–1600-lukujen taitteessa. 1800-luvun lopulla kauppaporvarit menettivät yksinoikeutensa kaupankäyntiin ja kaupungin hallintoon. Yksi syy oli vuoden 1859 uusi elinkeinoasetus, joka helpotti tavallisen kansalaisen kauppiaaksi pääsemistä. Edellytyksenä oli ainoastaan riittävä kirjoitus-, lasku- ja kirjanpitotaito. Ammattikuntalaitoksen lakkauttamisen jälkeen vuonna 1868 tämä merkitsi porvariston kaupankäynnin yksinoikeuden päättymistä. Lisäksi vuonna 1879 voimaan tullut elinkeinolaki määritti kaupankäynnille riittäväksi edellytykseksi Suomen kansalaisuuden ja virallisen elinkeinoilmoituksen jättämisen. Yksi syy lain muuttamiselle olivat 1860- ja 1890-lukujen konkurssiaallot. Valtiovalta katsoi, ettei liiallinen rahavallan keskittyminen yhdelle ryhmälle ollut hyväksi valtiontaloudelle. Syynä päätökseen oli myös uuden ajan liikemiesten nouseminen kaupunkien ja politiikan johtopaikoille. Porvariston ote kyseisistä valtapaikoista oli heikentynyt. Samanaikaisesti myös uusi kaupallinen koulutusjärjestelmä alkoi saada jalansijaa 1900-luvulle siirryttäessä. Tämä edesauttoi ajattelutapaa tasa-arvoisesta mahdollisuudesta osallistua liike-elämän palvelukseen itsenäisenä yrittäjänä.


title: Henry Maudslay

text: Henry Maudslay (22. elokuuta 1771 – 14. helmikuuta 1831) oli brittiläinen työstökoneiden kehittäjä, valmistaja ja keksijä. Häntä pidetään työstökonetekniikan isänä.


title: Henry Maudslay

text: Maudslayn isä, myös nimeltään Henry, palveli kärrynpyörän korjaana armeijassa. Palveluksessa haavoittumisensa jälkeen hänestä tuli kaupanpitäjä Lontoossa, jossa meni naimisiin nuoren lesken Margaret Laundyn kanssa ja sai hänen kanssaan seitsemän lasta, joista Henry oli viides. Henryn isä kuoli 1780. Henry alkoi 12-vuotiaana tekemään töitä lataamalla patruunoita arsenaalissa. Kahden vuoden jälkeen hän siirtyi puusepäksi ja 15-vuotiaana pääsi metallisepän oppipojaksi takomoon. Hän näyttää erikoistuneet kevyempiin ja monimutkaisempiin taoksiin.


title: Henry Maudslay

text: Maudslay saavutti taidoillaan mainetta, ja hydraulipuristimen keksijä Joseph Bramah kutsui hänet palvelukseensa. Bramah oli aikaisemmin patentoinut tiirikoimattoman kassakaapin lukon ja tarvitsi jonkun tekemään näitä monimutkaisia lukkoja järkevään hintaan. Bramah hämmästyi Maudslayn 18 vuoden ikää, mutta osoitettuaan taitonsa Maudslay aloitti Bramahin palveluksessa. Maudslay ei tehnyt vain lukkoa vaan myös koneet, joilla lukon osat tehtiin. Maudsleyn valmistama lukko oli Bramahin liikkeen ikkunassa, ja sen murtamisesta luvattiin 200 guinean palkkio. Kesti 47 vuotta ennen kuin lukko onnistuttiin murtamaan.


title: Henry Maudslay

text: Bramah oli suunnitellut hydraulisen puristimen, mutta hänellä oli ongelmia niin männän kuin männänvarren tiivistämisessä. Normaali ratkaisu tuolloin oli hampputiiviste, mutta paine oli sille liian korkea. Maudslay ehdotti nahkaista kuppia, joka tiivistyi männän puristusvaiheessa, mutta ei antanut suurta vastusta paluuliikkeessä. Maudslay sai vain vähän hyötyä merkittävästä avustaan.


title: Henry Maudslay

text: Silloin kun Maudslay alkoi tehdä työtä Bramahille, tyyppillinen sorvi toimi jalalla polkemalla ja työmies piti leikkaustyökalua vasten työkappaletta. Tällä tavalla ei saavutettu hyvää tarkkuutta varsinkaan metalin työstössä. Maudslay suunnitteli työkalupitimen ja mekanismin sen siirtämiseksi tarkasti tehtyä pintaa vasten molempiin suuntiin. Tämän avulla koneen osia pystyttiin valmistamaan toistuvasti samoilla mitoilla. Teräkelkalla varustettu sorvi muutti koneenosien valmistusta perusteellisesti.


title: Henry Maudslay

text: Osoittauduttuaan lahjakkaaksi Maudslaystä tehtiin nopeasti johtaja Bramahin pajalle. Vuonna 1791 Maudslay avioitui Bramahin sisäkön, Sarah Tindelin kanssa. Pari sai neljä poikaa. Vanhin Thomas Henry ja nuorin Joseph myöhemmin työskentelivät yhdessä isänsä kanssa isän yrityksessä. Toisesta pojasta, William nimisestä, tuli rakennusinsinööri ja yksi Englannin rakennusinsinöörien instituutin perustajista.


title: Henry Maudslay

text: Työskenneltyään Bramahille 8 vuotta, Maudslay pyysi vuonna 1797 pientä palkan korotusta. Bramah kieltäytyi tästä. Kielto vahvisti Maudslay päätöstä aloittaa liiketoiminta omissa nimissä.


title: Henry Maudslay

text: Maudslay hankki pienen kaupan ja pajan, josta vuonna 1800 siirsi liikkeensä suurempaan kiinteisöön.


title: Henry Maudslay

text:
Ensimmäinen suurempi tilaus oli rakentaa 42 puuntyöstökoneen sarja laivastolle purjelaivojen rikien taljojen valmistukseen. Taljoja meni yhteen isoon purjelaivaan tuhansia. Koneet asennettiin tähän tarkoitukseen rakennettuun halliin Blocks Millsiin Portsmouthissa. Halli ja osa sen alkuperäisestä koneistuksesta on vielä olemassa. Laitteistolla pystyttiin tekemään 130 000 taljaa vuodessa. Tuotantoon tarvittiin 10 miestä, kun aikaisemmilla koneilla työssä oli 110 miestä. Tämä on ensimmäinen tunnettu esimerkki työstöön erikoistuneiden koneiden käytöstä kokoonpanolinja-tyyppisessä tehtaassa.
Maudslay kehitti myös ensimmäisen teollisesti käyttökelpoisen ruuvisorvin vuonna 1800, ja sillä pystyttiin ensimmäisen kerran vakioimaan ruuvien kiertee, mikä mahdollisti vaihdettavien osien periaatteen järkevän soveltamisen muttereiden ja ruuvien suhteen. Aikaisemmin mutteri ja ruuvi oli sovitettu pareiksi. Koneita purettaessa irrotetut ruuvit ja mutterit piti pitää tarkasti nimettyinä, jotta kone saatiin uudestaan kasaan. Maudslay standardisoi pajassaan käytettävät kierrekoot ja valmisti sarjoja kierretappeja ja -teriä näiden standardien mukaan, jotta tietyn kierteen ruuvi sopisi mihin tahansa vastaavalla koolla tehtyyn mutteriin. Tämä oli suuri edistysaskel konepajatekniikassa.


title: Henry Maudslay

text: Vaikka Maudslay ei ehkä ollut ensimmäinen, joka keksi teräkelkan (kuten moni kirjoittaja on väittänyt), ja ei ehkä tehnyt ensimmäistä johderuuvi-teräkelkka-vaihdeyhdistelmää (Jesse Ramsden teki sen ehkä vuonna 1775; todisteet ovat epäselvät), hän on varmasti se henkilö, joka esitteli maailmalle voittoisan yhdistelmän johdesorvista, teräkelkasta ja vaihteesta tuoden edistystä työstökoneisiin ja ruuvikierteiden tekniseen soveltamiseen.


title: Henry Maudslay

text: Maudslay rakensi ensimmäisen mikrometriruuvin, jolla pystyi mittaamaan kymmenestuhannesosatuuman (0.0001 in ≈ 3 µm) tarkkuudella. Hän kutsui sitä nimellä "Lord Chancellor" (lordikansleri), koska sitä käytettiin ratkaisemaan valmistustarkkuutta koskevia kysymyksiä.


title: Henry Maudslay

text: Vuonna 1810 Maudslay työllisti 80 henkeä ja yrityksen tilat kävivät ahtaiksi, joten hän muutti suurempiin tiloihin Lambethiin. Hän myös palkkasi laivastosta lupaavan nuoren teknisen piirtäjän, Joshua Fieldin, joka osoittautui niin lahjakkaaksi, että Maudslay otti hänet yhtiökumppaniksi. Myöhemmin yhtiön nimeksi tuli Maudslay, Sons & Field, kun Maudslayn pojat tulivat yhtiökumppaneiksi.


title: Henry Maudslay

text: Maudslayn Lambethin paja erikoistui valmistamaan höyrykoneita laivoihin. Hän käytti laivoissa "side-lever"-tyyppistä rakennetta, jossa vipuvarsi on sijoitettu sylinterin viereen, jolloin koneen rakennekorkeus jää pienemmäksi. Tämä säästää tilaa ahtaissa hörylaivojen konehuoneissa. Ensimmäinen 17 hevosvoiman laivamoottori rakennettiin 1815 ja sijoitettiin Thamesillä liikkuneeseen "Richmond"-siipirataslaivaan. Vuonna 1923 Maudslyn höyrykone asennettiin laivaston ensimmäiseen höyryalukseen nimeltä "Lightning". Vuonna 1829 toimitettiin laivastolle "HMS Dee" alukseen 400 hevosvoiman "side-lever"-tyyppinen höyrykone, joka oli silloin suurin valmistettu höyrykone.


title: Henry Maudslay

text: Vuonna 1838 Maudslay'n kuoleman jälkeen Lambethin konepaja toimitti 750 hevosvoiman höyrykoneen Isambard Kingdom Brunelin kuuluisaan ensimmäisen atlantin ylittäneeseen SS "Great Western" höyrylaivaan. He patentoivat kaksitoimisen sylinterin suoratoimisen höyrykoneen 1839. He esittelivät yhden ensimmäisistä potkurikäyttöjärjestelmistä laivoihin ja asensivat sellaisen laivoston esikunnan höyrylaivaan "HMS Rattler" vuonna 1841. 1850 yritys oli toimittanut yli 200 alusta höyrymoottorilla, vaikka yrityksen määrävän asemaa haastoi John Pennin "trunk"-tyyppinen höyrykonerakenne.


title: Henry Maudslay

text: Elämänsä loppuvaiheessa Maudslay kiinnostui tähtitieteesta ja alkoi rakentaa kaukoputkea. Hän aikoi ostaa talon Norwoodista ja rakentaa sinne oman observatorio. Hän kuitenkin kuoli ennen sen valmistumista. Hänen kohtaloksi koitui vilustuminen kanaalin ylityksellä, ja hän kuoli 1831. Hänet on haudattu Woolwichin Magdalan Marian kirkon hautausmalle, ja sen muistokivi on hänen itse suunnittelema kirkon "Lady Chapel" -kappelissa.


title: Henry Maudslay

text: Usea merkittävä insinööri koulutettiin Maudslayn konepajassa, kuten Richard Roberts, David Napier, Joseph Clement, Sir Joseph Whitworth, James Nasmyth (höyryvasaran keksijä), Joshua Field ja William Muir.


title: Henry Maudslay

text: Henry Maudslayn panos koneenrakennuksen kehitykseen tuli alan varhaisvaiheessa. Joka tapauksessa hän oli alan pioneeri työstökoneiden kehityksessä, joita sitten käytettiin kaikkialla maailmassa.


title: Henry Maudslay

text: Maudslayn yritys on yksi tärkeimmistä brittiläisistä konepajoista 1800-luvulla, ja se lopetti vuonna 1904.


title: Marokon alueet

text: Marokko oli vuodesta 1997 vuoteen 2015 asti jaettu 16 alueeseen. Alueet jakautuvat edelleen 62 prefektuuriin ja provinssiin. Alueet ovat:


title: Marokon alueet

text: Kiistanalaisella Länsi-Saharan alueella sijaitsevat osittain Guelmim-Es Semara (3) ja Laâyoune-Boujdour-Sakia El Hamra (2). Oued Ed-Dahab-Lagouira (1) sijaitsee alueella kokonaan.


title: Mija Schrey

text: Mija Schrey (s. 1987) on suomalainen cheerleader.


title: Mija Schrey

text: Schrey ja Mika Pennanen voittivat vuonna 2011 paristunt-sarjan kultaa International Cheer Unionin (ICU) järjestämissä cheerleadingin MM-kilpailuissa. Kyseessä oli ensimmäinen Suomea edustaneiden voittama cheerleadingin MM-kulta. Schrey aloitti cheerleadingin harrastamisen vuonna 2000 ja on voittanut kilpaurallaan MM-kullan lisäksi myös useita Suomen ja Euroopan mestaruuksia. Seuroja, joita hän on edustanut, ovat helsinkiläiset Golden Spirit ja Funky Team, minkä lisäksi hän on kuulunut myös Kentuckyn yliopiston White Squadiin.


title: Mija Schrey

text: Schrey ja Pennanen osallistuivat vuonna 2011 televisiokanava Nelosen esittämän Talent Suomen kolmannelle tuotantokaudelle. He sijoittuivat ohjelman marraskuisessa finaalissa kolmanneksi.


title: Luunmurskaajat (vuoden 2005 elokuva)

text: Luunmurskaajat on vuonna 1974 valmistuneesta samannimisestä toimintakomediaelokuvasta tehty uusintaversio vuodelta 2005. Elokuvan pääosissa ovat Adam Sandler, Nelly, Burt Reynolds ja Chris Rock. Adam Sandler esittää Paul Crew’ta, joka on yksi NFL:n parhaimpia pelaajia. Hän ei ole pelannut yhtään peliä kuuteen vuoteen, hävittyään tahallaan yhden tärkeimmistä otteluista. Hän joutuu pahamaineiseen vankilaan, jossa hän alkaa opettamaan vangeille amerikkalaista jalkapalloa, jotta he voisivat pelata vartijoita vastaan suuressa sopupelissä.


title: Yleisurheilu kesäolympialaisissa 1920 – miesten maastojuoksun joukkuekilpailu

text: Miesten maastojuoksun joukkuekilpailuun Antwerpenin olympiakisoissa 1920 osallistui seitsemän joukkuetta. Joukkueeseen sai kuulua kuusi urheilijaa, mutta lopputuloksiin huomioitiin vain kolmen parhaan sijoitukset. Kilpailu käytiin maanantaina 23. elokuuta ja samassa yhteydessä suoritettiin myös henkilökohtainen kilpailu. Laji oli olympiakisojen ohjelmassa toista kertaa.


title: Epämääräinen muoto

text: Epämääräinen muoto on matemaattinen merkintä, jolle ei voida määrittää lukuarvoa. Voidaan myös sanoa, että "lauseke ei ole määritelty".


title: Epämääräinen muoto

text: Esimerkiksi jakolaskun 0/0 tulos ei ole määritelty, koska jakolaskun määritelmän mukaan se voisi olla mikä luku tahansa - onhan mikä tahansa luku nollalla kerrottuna nolla. Nollalla jakaminen on myös intuitiivisesti outo tapahtuma. Potenssilaskennassa merkintä formula_1 ei ole määritelty, sillä eri tavoilla laskemalla siitä voidaan saada joko 1 tai 0. Matematiikassa jokaiselle lausekkeelle tulee voida osoittaa tulokseksi vain yksi lukuarvo.


title: Epämääräinen muoto

text: Eräissä ohjelmointikielissä epämääräisiä muotoja vastaa "arvo" NaN.


title: Al-Bahr al-Ahmar

text: Al-Bahr al-Ahmar on yksi Sudanin 15 osavaltiosta. Alueen pinta-ala on 212 800 km² ja asukasluku noin 1,4 miljoonaa. Osavaltion pääkaupunki on Port Sudan. Idässä aluetta rajaa Punainenmeri, luoteessa sijaitsee Nubian aavikko ja pohjoisessa kiistelty Hala'ibin kolmio, alue jota Sudan vaatii itselleen.


title: Paolo Tagliavento

text: Paolo Tagliavento (s. 19. syyskuuta 1972 Terni, Italia) on italialainen jalkapalloerotuomari. Hänestä tuli kansainvälinen erotuomari vuonna 2007.


title: Paolo Tagliavento

text: Tagliavento on tuominnut Italian pääsarjassa Serie A:ssa vuodesta 2004 lähtien. Ensimmäisen ottelunsa Mestarien liigassa hän tuomitsi 8. joulukuuta 2010, jossa kohtasivat englantilainen Arsenal ja serbialainen Partizan.


title: Madagaskarin alueet

text: Madagaskar on vuodesta 2008 lähtien jaettu 22 alueeseen ("faritra"). Aiemmin maa oli jaettu kuuteen provinssiin. Alueet ovat:


title: Georges Boucher

text: Georges "Buck" Boucher (19. elokuuta 1896 – 17. lokakuuta 1960) oli kanadalainen jääkiekkoilija. Puolustajana pelannut Boucher edusti Ottawa Senatorsia, Montreal Maroonsia ja Chicago Black Hawksia National Hockey League -ammattilaisliigassa. Ottawassa syntynyt Buck Boucher oli yksi kuudesta veljeksestä. Näistä Frank, Bobby ja Billy pelasivat NHL:ssä. Heidän isänsä Tom Boucher pelasi rugbyä ja saavutti lajissa Kanadan mestaruuden vuosina 1894, 1896, 1897 ja 1901.


title: Georges Boucher

text: Georges Boucher aloitti uransa ammattilaisurheilijana kanadalaisen jalkapallon parissa pelipaikkanaan "halfback" Ottawa Rough Ridersissa Canadian Football League -sarjassa. Kolmen jalkapallovuoden jälkeen hän vaihtoi jääkiekkoon.


title: Georges Boucher

text: Hän pelasi jääkiekkoa aluksi amatöörinä Ottawa Aberdeensin, New Edinburghsin ja Royal Canadiansin joukkueissa sarjanaan Ottawa City Hockey League. Tuolloisessa NHA:ssa pelanneeseen Ottawa Senatorsiin hän siirtyi 1915. Tuolloin Boucherin pelipaikka oli hyökkääjä.


title: Georges Boucher

text: Kaikkiaan Boucher pelasi 449 NHL-ottelua, joissa teki 117 maalia ja antoi 87 maaliin johtanutta syöttöä, yhteensä 204 tehopistettä. Jäähyminuutteja kertyi 838. Pudotuspeleissä hän esiintyi 28 ottelussa, joissa maaleja syntyi 5 ja syöttöjä 3 eli 8 tehopistettä. Jäähyminuutteja Boucher sai pudotuspeleissä 88.


title: Saukonperä

text: Saukonperä (myös Saukko) on kylä Merijärvellä Pohjois-Pohjanmaalla. Kylällä sijaitsee Umpilampi-niminen järvi. Kylällä on aikoinaan ollut oma kyläkoulu. Yleisin sukunimi kylällä on Saukko.


title: Kuutamokeikka (vuoden 1984 elokuva)

text: Kuutamokeikka ("Finders Keepers") on vuonna 1984 ensi-iltansa saanut komediaelokuva, jonka on ohjannut Richard Lester. Elokuvan pääosia esittävät Michael O’Keefe, Beverly D’Angelo, Louis Gossett Jr., Pamela Stephenson, Jim Carrey, Ed Lauter, David Wayne ja Brian Dennehy.


title: Kuutamokeikka (vuoden 1984 elokuva)

text: "Video-oppaassa" vuodelta 1994 Sam Inkinen kutsui "Kuutamokeikkaa" taitavan ohjaajan vähäisesti viehättäväksi farssiksi. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.


title: Skientologian kritiikki

text: Skientologian kritiikki on "skientologia"-nimisen dianetiikasta sovelletun uskonnollisen filosofian sekä siihen liittyvien järjestöjen ja yksityisten henkilöiden toimien arvostelua. Skientologian arvostelijat yleensä katsovat skientologiakirkon käyttävän jäseniään taloudellisesti hyväkseen, mm. koska skientologia vaatii kalliita kurssimaksuja, jotka ajavat monet velkoihin. Skientologit myös teettävät käännynnäisillä paljon työtä nälkäpalkalla. Arvostelijat katsovat myös skientologien pyrkineen ainakin joskus rajoittamaan sananvapautta laittomilla keinoilla, kuten järjestön Suojelutoimisto teki 1970-luvulla Yhdysvalloissa. Skientologisten hoitojen katsotaan olevan lääketieteen vastaisia, mistä on amerikkalainen oikeuden päätös vuodelta 1971.


title: Skientologian kritiikki

text:
Ron Hubbardin perustamaa skientologiaa alettiin julkisuudessa syytellä jo 1950-luvulla. 1960-luvulla skientologit ryhtyivät voimakkaisiin kostotoimiin arvostelijoitaan vastaan. 1970-luvulla skientologit muun muassa salakuuntelivat puhelimia, murtautuivat valtion virastoihin ja soluttautuivat viranomaisten keskuuteen. Tämä johti lopulta pidätyksiin ja toi vankilatuomioita monille johtaville skientologeille. Ranskassa liikkeen vastustajat yrittivät kieltää sen 2000-luvun lopulla, mutta vain jotkut liikkeen jäsenet saivat tuomioita ja paikallinen liikkeen haara joutui maksamaan korvauksia. Monesti arvostelu kohdistuu nimenomaan negatiivisena koettuun skientologiakirkon toimintaan. Kirkon toimia ovat arvostelleet liikkeen entiset huippujäsenetkin. 2000-luvulla useita johtavia skientologeja on loikannut liikkeestä pois. Skientologiakritiikki on joskus hyvinkin räikeää, se saattaa väittää liikettä aina hengenvaaralliseksi tai liioitella
kirkon pakkovaltaa jäseniinsä. Myös skientologien vastustajat ovat joskus käyttäneet laittomia keinoja, kuten Anonymous-ryhmä Yhdysvalloissa teki vuonna 2008 hyökätessään skientologien internet-sivustoja vastaan.


title: Skientologian kritiikki

text:
Liikkeen luonut henkilö Ron Hubbard oli seikkailija ja melko menestynyt tieteiskirjailija vuoteen 1950. Hubbard aloitti
toimintansa tarjoamalla dianetiikkahoitoja, mutta hänen sanotaan muuttaneen liikkeen uskonnoksi vuonna 1954 vain veroilta välttyäkseen. Lopullisesti liike muuntui uskonnoksi vuonna 1971, kun skientologit hävisivät Yhdysvalloissa oikeusjutun, jonka päätöksen mukaan skientologien tarjoama vaihtoehtohoito ei ole lääketieteen mukaista. Joka tapauksessa skientologiaan jäi vahva liiketoiminnan leima. Monissa maissa skientologit ovat saaneet kamppailla pitkään saadakseen uskonnon aseman.


title: Skientologian kritiikki

text:
Suomessa Opetusministeriö ei ole vieläkään myöntänyt liikkeelle uskonnon asemaa. Skientologiaa pidetään usein autoritaarisena, epätieteellisenä ja lääketieteen vastaisena. Liikkeen toimintaan on pitkään liittynyt erilaisia taloudellisia epäselvyyksiä.
"Kokonaisvaltaisena ratkaisuna" itseään julistava skientologia hämärtää arvostelijoiden mukaan harjoittajiensa harkintakyvyn. Lisäksi skientologiakirkkoa moititaan siitä että se rajoittaa jäsentensä itsemääräämisoikeutta arvovallallaan. Skientologiakirkon vallalle ovat erityisen alttiita sen kantahenkilökunnan, Sea Orgin jäsenet, jotka sitoutuvat järjestöön "miljardiksi vuodeksi" ja joutuvat usein työskentelemään kirkon hyväksi nälkäpalkalla. . Tyypilliselle rivityöntekijälle saatetaan maksaa 10-20 dollaria päivässä.


title: Skientologian kritiikki

text:
Skientologien kurssimaksut, palvelut ja tuotteet ovat usein hyvin kalliita.
Näin siitä huolimatta, että jotkut varsinkin suurelle yleisölle esillä olevat palvelut ovat ilmaisia tai halpoja asiakkaiden houkuttelemiseksi. Uskossa eteneminen ja/tai hyvään taloudelliseen asemaan pääsy järjestössä vaatii yhä uusien kalliiden kurssien käymistä . Alussa on ilmainen persoonallisuustesti, sitten melko halpa viestintäkurssi. Maksulliset kurssit tulevat vasta jos henkilö lähtee liikkeen toimintaan mukaan . Alun vielä melko halpojen kurssien jälkeen tulee kalliimpia.
Kurssitus on käytännössä loputonta ja
muiden liikkeen jäsenten kehotukset ja painostukset saavat liikkeessä olevat monestikin menettämään elämänhallinnan, niin että he ottavat isoja velkoja kurssimaksuihin. Esimerkiksi Suomessa sopivien kurssien käymisestä on luvattu isoja kuukausituloja ja yliluonnollisia kykyjä.


title: Skientologian kritiikki

text: Skientologien tietoisuuskartan mukaan on käytännössä 18 koulutusastetta, joista ylin on luokan XII auditoija. Tunnetummat ovat 26 astetta, joista ylin on OT XV, ja clear-tilaan saavutaan 11. asteella.


title: Skientologian kritiikki

text: Erään tiedon mukaan esim. OT-tason kurssit maksaisivat 27 500 dollaria kappale. Toisen tiedon mukaan vuonna 1991 "OT II" olisi maksanut 5225 dollaria ja "OT VI" 12800 dollaria. Skientologiaan liittyvät kustannukset ovat nousseet vuosi vuodelta ja vuonna 2011 OT VIII-tasolle pääsy vei ainakin 300 000 dollaria.


title: Skientologian kritiikki

text: Skientologiaopinnot keskeytyvät usein, tai järjestössä toimiva saattaa karata pois. Karkaajia pelotellaan mm. sairastumisilla. Velkaantuneet eronneet ovat kokeneet monesti tulleensa järjestön pettämäksi. Monet skientologeista eronneet ovatkin suunnitelleet järjestön haastamista oikeuteen ja muun muassa Ranskassa ovat jotkut tehneetkin näin . Skientologien johtaja Hubbard tuomittiin Ranskassa poissaolevana petoksesta neljän vuoden vankeuteen jo aiemmin, mutta tuomiota ei kyetty panemaan täytäntöön.


title: Skientologian kritiikki

text:
Skientologit etsivät usein käännynnäisiä onnettomuuden uhreista, heidän omaisistaan tms. Skientologit saattavat luvata apua auto-onnettomuuksien uhreille, ja
viedä heidän vakuutusrahansa. Skientologien tarjoama hoito tai vastaava voi maksaa satojatuhansia dollareita. Skientologeihin liittyvää, käytännössä Hubbardin muun ohjelman mukaista Narconon-hoitoa mainostetaan tehokkaaksi ja sen väitetään parantavan jopa yli puolet huumeriippuvaisista, vaikka vain kymmenes parantuu mikä on huonommin kuin muilla hoidoilla.


title: Skientologian kritiikki

text: Suomessakin noin 400 liikkeen jäsentä on joutunut noin miljoonan markan velkoihin. Myös Suomessa keskusrikospoliisi on tutkinut joitain skientologiaan liittyneitä tapauksia .


title: Skientologian kritiikki

text: Useiden liikkeen arvostelijoiden mielestä skientologia on järjestäytynyttä taloudellista ja henkistä hyväksikäyttöä , armotonta maailmanlaajuista huijausta , josta hyötyy vain järjestön pieni ydinryhmä . Skientologiakirkkoa pidetään korruptoituneena organisaationa , jonka jäsenten toimintaan usein liittyy jopa oikeuteen päätyviä taloudellisia epäselvyyksiä.


title: Skientologian kritiikki

text:
Skientologien mukaan heidän liikkeensä pelastaa Hubbardin johdolla maailman, joka puhdistetaan kaikesta pahasta ja rikollisuudesta. Tämän takia skientologit käännyttävät kannattajansa toimimaan muuta maailmaa vastaan. Skientologia on puhtaimmillaan muut ajatustavat
poissulkeva hyvin fanaattinen uskonto, joka vaatii ainakin joiltain jäseniltään vahvaa sitoutumista liikkeen ajatusmaailmaan. Skientologian vastustajien mielestä skientologia on näennäistieteellinen "kultti" , joka pohjautuu perustajansa, liikkeessä palvotun Hubbardin ajatuksiin. Koska liikkeen toiminnassa on niin paljon negatiivisina pidettyjä asioita, monen mielestä skientologia on "vaarallinen kultti" jollainen tulisi kieltää kokonaan , kuten Ranskassa yritettiin 2000-luvun lopulla.
Skientologit itse kiistävät kulttimääritelmän muun muassa vedoten itse kultin määrittelyn epämääräisyyteen. Skientologien sanotaan murtavan vastustuksen mafiamaisilla menetelmillä . Kirkosta 1987 eronnut johtoryhmän jäsen Vicki Aznaran kutsui sitä rikollisjärjestöksi . Skientologit näkevät ulkomaailman uhkaavan heidän uskontoaan. Toisaalta skientologian katsotaan joskus ulkopuolella olevan vakava uhka, koska tämän ihmiskunnan pelastajana itseään pitävän liikkeen uskotaan pyrkivän valtavirtaan ja ehkä jopa johtoasemaan maapallolla. Joidenkin skientologien antamien lausuntojen mukaan skientologit nousisivat johtoon vasta mahdollisen ydinsodan jälkeen. Suomalaistaustainen, liikkeessä 18 vuotta ollut, korkealle noussut mutta myöhemmin eronnut ei pidä uskottavana, että skientologialiike nykymuodossaan kykenisi ratkaisemaan ihmiskunnan suuria ongelmia.


title: Skientologian kritiikki

text: Skientologian dianetiikka on eräänlainen vaihtoehtoinen mielen hoitotapa, jossa on eräänlaista psykoterapiaa ja itsensä kehittämistä.


title: Skientologian kritiikki

text:
Ihmiset hakevat yleensä skientologeilta parempaa psyykkistä elämää tai hoitoa ongelmiinsa. Mutta skientologit eivät ole ammattimaisia psyyken ongelmien ratkojia. Auditoinnit aiheuttavat monesti psyykkistä riippuvuutta ja sitoutumista skientologiaan, mikä aiheuttaa rahojen suuren kulutuksen ja talousongelmat. Ihmisten elämänhallinta katoaa. Skientolgit pyrkivät käännyttämään puhumalla ihmiset kannattajikseen eri keinoin mm usein kehuvat mukaan tulevaa ihmistä älykkääksi. Joidenkin mielestä skientologit pyrkivät ohjaamaan ihmisten mieltä ja "aivopesemään" ihmisiä eri keinoin skientologian kannattajiksi.
Skientologian on väitetty esimerkiksi suomalaisen Hymy-lehden artikkelissa olevan mielenterveydelle haitallista. Skientologien auditointien ja vastaavien väitetään joissain tapauksissa murtaneen ihmisten mielenterveyden.


title: Skientologian kritiikki

text:
Skientologiakriittisen "Going Clear"-dokumenttifilmin mukaan skientologit keräävät ihmisistä auditoinneissaan myös arkaluonteisia tietoja. Nämä he merkitsevät muistiin.
Jos joku uhkaa erota liikkestä, skientologit voivat uhata julkistaa näitä yksityisiä asioita. Tällä on merkitystä varsinkin silloin, kun henkilö on tunnettu julkisuudessa, esimerkiksi Hollywoodin elokuvanäyttelijä. Eronneesta he voivat julkistaa näitä tietoja, esimerkiksi seksielämän yksityskohtia. Näin skientologit vangitsevat ihmisiä liikkeeseensä. Amy Scobeen erottua kirkosta lehtiin vuosi jostain tietoja hänen seksielämästään ennen avioliittoaan.


title: Skientologian kritiikki

text: Arvostelijat nostavat esille liikkeen tieteistarinoita muistuttavia oppeja, joita ei kerrota aloitteleville jäsenille..


title: Skientologian kritiikki

text:
Joka tapauksessa skientologien toiminta-ajatuksena on peitellä salattua tietoa, jota paljastetaan pala palalta
järjestön sisällä käymällä sillä kauppaa suurilla rahasummilla. Skientologien vaikenemisen laki murtui Yhdysvalloissa osin jo 1970-luvulla, kun järjestöstä erosi jäseniä.
Internet yleistyi länsimaissa nopeasti 1990-luvulla. Internetiin alkoi ilmestyä laittomia skientologien materiaalipaljastuksia tai muuten vain skientologiaa vastustavia sivustoja. Niinpä Internet teki käytännössä mahdottomaksi opin salailun, joka on käytännössä olennainen osa liikkeen toimintaa. Kaiken kukkuraksi joissain maissa skientologien materiaalin esittäminen verkossa ei ole näiden maiden lakien vastaista.
2000-luvunkin skientologiapaljastukset ovat skientologeille suuri uhka, koska ne romuttavat liikkeen toimintapohjaa.


title: Skientologian kritiikki

text:
Monestikaan pienten paikkakuntien skientologit eivät tiedä, mitä kaikkea kielteistä
järjestön toimintaan liittyy ja heillä saattaa olla liian positiivinen kuva skientologian ylemmistä portaista. Myöskään johdossa olevat eivät aina tiedä, mitä ruohonjuuritasolla tehdään, mm lasten miljoonan vuoden työsopimuksia.


title: Skientologian kritiikki

text:
Suomessa skientologia oli voimissaan 1980- ja 1990-luvuilla, mutta
liikkeen täällä saama Yhdysvaltoihin verrattuna vähäinen suosio hiipui melko nopeasti, vaikka liike toimii yhä Suomessa.


title: Skientologian kritiikki

text: Skientologian käsitys sairaanhoidosta on omavaltainen, ja se sulkee pois yleisesti käytössä olevia hoitokeinoja. Pahimmillaan tämä johtaa siihen, että sairastunut henkilö kieltäytyy toimivasta hoidosta tai häneltä evätään sellainen.


title: Skientologian kritiikki

text: Syyskuun 11. päivän terrori-iskujen jälkeen skientologiakirkko joutui arvostelun kohteeksi, kun se esitti iskujen järkyttämille ihmisille harhaanjohtavia tarjouksia "mielenterveysavusta" ohi terveydenhuollon ammattiavun . Skientologit olivat näkyvästi esillä New Yorkin World Trade Centerin pelastustöissä. Joidenkuiden heistä väitetään esiintyneen amerikkalaisen mielenterveysjärjestön jäseninä.


title: Skientologian kritiikki

text: Skientologia joutui oikeusriidan kohteeksi 36-vuotiaan yhdysvaltalaisen Lisa McPhersonin kuoltua 5. joulukuuta 1995. Skientologian väitettiin kieltäneen häneltä lääketieteellisen hoidon ja tarjonneen omia hoitojaan, mikä olisi ollut syynä naisen kuolemaan. Tapaus johti pitkälliseen oikeusprosessiin, mutta jutussa syytetyt skientologit saivat lopulta vapautuksen heihin kohdistetuista syytteistä Juttu päättyi 28. toukokuuta 2004.


title: Skientologian kritiikki

text: Yhdysvalloissa skientologit suhtautuivat alussa näennäisen välinpitämättömästi Peter N. Alexanderin vuonna 2001 julkaisemaan elokuvaan "The Profit" , joka on kertomus paranoidista, joka perustaa uskonnon tullakseen miljonääriksi. Heidän mielestään elokuvalla ei ollut mitään tekemistä heidän kanssaan . Englannin kielessä sana "The Profit" muistuttaa lausuttuna sanaa "The prophet", "profeetta", Alexanderin mukaan elokuvalla oli tarkoitus kuvata kultteja yleisesti, ei skientologiaa. Alexander on entinen skientologi, joka erosi kirkostaan vuonna 1997 ja pitää skientologiaa kulttina ja huijauksena .


title: Skientologian kritiikki

text:
Pian vuonna 2002 elokuva kiellettiin Yhdysvalloissa skientologiakirkon oikeudellisten vaatimusten pohjalta. Skientologien mielestä elokuvan antama skientologiakäsitys olisi saattanut vaikuttaa silloin meneillään olleeseen skientologiaan liittyneeseen MacPherson-juttuun häiriten tuomarien puolueettomuutta. McPherson-jutussa skientologeja syytettiin psyykkisesti sairaan Lisa McPhersonin painostuksesta ja kuolemasta ilman asiallista lääkärin hoitoa. Loppujen lopuksi jutusta ei tullut tuomioita skientologeille. The Profitin tyyppisen elokuvan kieltäminen on ainutlaatuista yhdysvaltalaisen elokuvan historiassa.
Alexanderin mielestä elokuvan henkilöt ovat kuvitteellisia, mutta niissä on samankaltaisuuksia todellisuuden kanssa. "The Profit" nähdään yleensä julkisuudessa skientologiaparodiana . Kielletyssä elokuvassa skientologiakirkon paikalla on "Church of Scientific Spiritualism" ja rikastuva huijari on nimeltään "Leland Conrad Powers". L. Conrad Powersia näyttelee Eric Rath. Ajatustenlukukone "Mind Meter" muistuttaa E-mittaria. Powers on tieteiskirjailija . Muita samankaltaisuuksia skientologian kanssa ovat sotilasunivormut, soluttautuminen FBI:hin ja konflikti veroviranomaisten kanssa. Pian kiellon jälkeen "The Profitia" tuottamassa
ollut skientologien arkkivihollisena pidetty Minton alkoi riidellä oikeudessa rahoista Alexanderin kanssa .


title: Skientologian kritiikki

text: Skientologit ovat kohdistaneet oikeustoimia ja muuta vastakampanjaa vuonna 1991 Time magazinessa julkaistun artikkelin "Scientology: The Thriving Cult of Greed and Power" tekijää Richard Beharia vastaan. Sama kirjoittaja julkaisi jo 80-luvulla Forbes-lehdessä artikkelin "The Prophet and Profits of Scientology".


title: Skientologian kritiikki

text: Lawrence Wright julkaisi vuonna 2011 skientologiakriittisen kirjan "Going Clear", jota myytiin Yhdysvalloissa paljon. Mutta brittiläinen Transworld ei halunnut julkaista kirjaa Iso-Britanniassa, lakineuvon pohjalta.


title: Skientologian kritiikki

text:
HBO valmisteli kirjaan pohjautuvaa elokuvaa "Going Clear: Scientology and the Prison of Belief" vuonna 2014, hakien tukea 160 juristilta.
Alex Gibneyn ohjaama elokuva ilmestyi, mutta skientologit vastasivat siihen omalla kritiikillään syyttäen Internetissä elokuvaa väärän tiedon julkaisusta. Joitain filmissä esiintyviä ex-skientologeja uhkailtiin ja seurattiin.


title: Skientologian kritiikki

text:
Kirkon arvostelijat ja sen työlle haitallisiksi koetut henkilöt leimataan SP:iksi ("Suppressive Person", "torjuja"). Näitä ovat monesti muun muassa lehtimiehet ja psykiatrit. Jos joku liikkeen yhteydessä oleva on tekemisissä SP:n kanssa hänet luokitellaan
"ongelmatapaukseksi" (PTS "Potential Trouble Source").


title: Skientologian kritiikki

text: Niin sanottu "Disconnection"-käytäntö on rikkonut perheitä, joissa ihmisiltä on kielletty yhteydenpito SP:iksi leimattuihin perheenjäseniin. .


title: Skientologian kritiikki

text: Ongelmatapauksia on myös usein Yhdysvalloissa käytännössä pidetty vankina tai liikkeen työleirillä .


title: Skientologian kritiikki

text: Skientologit eivät usein julkisessa tiedotuksessa puhu liikkeen toiminnan kääntöpuolesta sekä kaunistelevat ja vähättelevät ongelmia, joista liike tunnetaan ympäri maailman. Päinvastoin skientologit pyrkivät varsinkin Yhdysvalloissa varjelemaan julkisuuskuvaansa, vaikka ainakin joskus itse tahraavat sitä omalla toiminnallaan. Skientologit usein katsovat muiden vainoavan heidän uskontoaan, mutta eivät huomaa sitä, että suurin osa tästä johtuu loppujen lopuksi heidän omasta toiminnastaan.


title: Skientologian kritiikki

text: Skientologia on pyrkinyt erilaisin keinoin torjumaan itseensä kohdistuvan asiallisen ja asiattoman arvostelun. Keinot ovat olleet asiallisia ja asiattomia, joskus laittomia. Skientologit pyrkivät usein häiritsemään ja arvostelemaan vastustajiaan. Kirkkoa on syytetty olemattomien vihollisten keksimisestä.


title: Skientologian kritiikki

text: Koska skientologit pyrkivät tukahduttamaan liikettä koskevan asiallisenkin kritiikin, on heidän usein ajateltu toiminnallaan pyrkivän rajoittamaan yksilönvapauksiin ja perusihmisoikeuksiin kuuluvaa sananvapautta.


title: Skientologian kritiikki

text:
Skientologia tunnetaan uskontona, joka ei käännä toista poskeaan liikkeen julkisia arvostelijoita kohtaan. Liike pyrkii "hyökkäämään hyökkääjää vastaan" eli kostamaan liikkeen todellisille ja kuvitelluille vihollisilleen. Tämä linja alkoi 1960-luvulla Yhdysvaltain viranomaisia vastaan. Kostamista liikkeen arvostelijoiksi kutsutaan myös "reiluksi peliksi" (fair game), käytäntö, jonka liike virallisesti peruutti jo 60-luvun lopulla, mutta jota liike aktiivisesti viljeli 1970-luvulla.
Tyypillisiä skientologien vihollisia ovat skientologeista kielteistä tai kriittistä aineistoa julkaisevan median piirissä toimivat yritykset ja henkilöt, skientologien toimintaa jarruttavat poliitikot, lakimiehet,
psykiatrian ja psykologian ammattilaiset. Skientologit eivät myöskään pidä liikkeistä eronneista, varsinkaan silloin jos nämä esittävät julkisuudessa liikkeen toiminnan kielteisessä valossa.


title: Skientologian kritiikki

text:
Skientologia on turvautunut muun muassa oikeustoimiin, kun tekijänoikeuslain vastaisesti on internetissä levitetty skientologien liikesalaisuudella suojattua materiaalia. Oikeusjutuissa pyritään pääsääntöisesti lannistamaan henkisesti ja taloudellisesti, ei niinkään
välttämättä voittamaan oikeusjuttuja.
Liike on myös melko aggressiivisesti häirinnyt vastustajiaan pyrkien tuottamaan muun muassa entisiä liikkeen hylänneitä jäseniä mustamaalaavaa propagandaa. Skientologia on hyökännyt internetissä liikettä kritisoivien sivustojen kimppuun . Vaikka skientologit ovatkin usein turvautumassa oikeuden apuun, ovat he myös itse joskus sortuneet laajoihin laittomuuksiin asemansa suojatakseen. Skientologiaa onkin joskus verrattu mafiaan, joka harjoittaa tietoisesti huijausta ja pyrkii kovin ottein vaientamaan vastustuksen.


title: Skientologian kritiikki

text:
1970-luvulla Hubbard johti operaatio Snow Whiteä, jossa skientologit murtautuivat valtion virastoihin 136 liittovaltion virastoon varastaakseen järjestön vastaista aineistoa . Tämä johti FBI-tutkimuksiin ja sen takia jotkut operoivat thetanit saivat sakkoja ja jopa viiden vuoden vankeustuomioita . Hubbardin vaimo Sue istui tämän takia vankilassa neljä vuotta. Skientologit ovat myös joissain tapauksessa harrastaneet heitä vastustavien henkilöiden yksityiselämän häirintää. 70-luvulla skientologit häiritsivät, pyrkivät oikeustoimiin ja sulkemaan mielisairaalaan "Operation PC Freakout":issa kirjailija ja journalisti Paulette Cooperin. Cooper oli kirjoittanut vuonna 1968 "Queen"-lehteen vuonna 1969 kielteisen artikkelin skientologeista. Tämän jälkeen Cooper julkaisi aiheesta kirjan "The Scandal of Scientology- A chilling examination of the nature, beliefs and practices of the ‘now religion", Kirkko vaati vuonna 1971 $300000 korvauksia heidän mielestään valheellisesta kirkon vastaisesta kirjasta. Sitten kirkon "Guardian’s Office" määräsi laajan häirinnän
Cooperia vastaan. Cooperin nimi ja puhelinnumero ilmestyi kaduille seiniin. Cooper liitettiin pornografisille postituslistoille. Cooper myös sai nimettömiä tappouhkauksia ja Cooperin naapurit tiedon, että Cooperilla olisi sukupuolitauti. Cooperin asunnosta varastettiin kirjoitustarvikkeita. Skientologiakirkko sai "pommi-uhkauksia", joissa oli Cooperin sormenjäljet.


title: Skientologian kritiikki

text: Skientologit ovat murtautuneet valtion virastoihin itseään koskevia asiakirjoja hakeakseen myös mm Kanadassa ja Saksassa.


title: Skientologian kritiikki

text:
Skientologit nostivat Euroopan ihmisoikeustuomioistuimessa kanteen Venäjää vastaan, koska maa oli kieltänyt järjestön toiminnan 90-luvulla. Skientologit voittivat jutun. Moskovan oikeus kielsi skientologien toiminnan maaliskuussa 2012
a, jolloin Venäjän hallitus muutenkin jahtasi kiivaasti ääriryhmiä ja oppositiota.


title: Skientologian kritiikki

text: Skientologeista eronneet ovat arvostelleet järjestöä julkisesti.


title: Skientologian kritiikki

text: Esimerkiksi vuonna 1987 eronnut RTC:n johtaja Vicky Aznaran kutsui erässää lausunnossaan skientologiaa rikollisjärjestöksi, joka murtaa vastustuksen mafiamaisin menetelmin.


title: Skientologian kritiikki

text: 2000-luvulla on liikkeestä eronnut monia jäseniä, joista osa on ollut liikkeessä kymmeniä vuosia ja ylennyt korkealle liikkeen hierarkiassa. Paul Haggis ja Amy Scobee, jotka ovat tuoneet esille juuri niitä liikkeen ongelmia, joista se tunnetaan laajalti.


title: Skientologian kritiikki

text: Liikkeen perustajan Ron Hubbardin poika arvosteli Hubbardia ankarasti, ja liikkeen johtajan veljentytär Jenna Miscavige Hill jätti kirkon 2005 ja perusti parin muun kanssa sivuston "exscientologykids.com". 2000-luvulla korkeissa asemissa ollut Mike Rinder erosi skientologiakirkosta itsenäiseksi skientologiksi, samoin kuin aiemmin Mark "Marty" Rathbun. Jotkut eronneet ovat väittäneet, että liikkeen johtajalla Miscavigella olisi usein tapana nöyryyttää henkilökuntaansa.


title: Skientologian kritiikki

text: Ruotsalainen Mariette Lindstein kuului liikkeeseen 25 vuotta. Paettuaan siitä hän palasi Ruotsiin ja on kirjoittanut aiheesta kolme romaania, joissa hän hyödyntää kokemuksiaan.


title: Skientologian kritiikki

text:
Skientologit osittavat itse usein mieltä mm niitä mediayrityksiä vastaan, jotka julkaisevat liikkeen toiminnan varjopuolia kuvaavaa aineistoa.
Julkisia mielenosoituksia organisaatiota vastaan on järjestetty lukuisissa kohteissa eri puolilla maailmaa , myös Suomessa. Vuonna 2009 Ranska tuomitsi skientologiakirkon 600 000 euron korvauksiin järjestäytyneestä petoksesta. Ranskan skientologien johtaja tuomittiin 30 000 euron korvausten lisäksi kahden vuoden ehdolliseen vankeuteen. Saksan sisäministeri Wolfgang Schäuble ja kuudentoista eri osavaltion sisäministerit ovat julistaneet kirkon toiminnan perustuslain vastaiseksi.. Suomessa kansainvälinen aktivistiliike Anonymous osoitti mieltään skientologeja vastaan Lahdessa maaliskuussa 2008 ja Helsingissä saman vuoden toukokuussa.


title: Skientologian kritiikki

text:
Skientologien piirissä eivät kaikki jäsenet tiedä esim. joidenkin liikkeen osioiden harjoittamista laittomuuksista tai eivät ole osallisina niissä. Näin ollen ei ole aina asiallista syytellä koko kirkkoa kaikesta, mitä skientologian nimissä on tehty. Hubbard peruutti virallisesti vastustajille kostamiseen oikeuttavan Fair Play-käytännön ainakin virallisesti jo 60-luvulla. Skientologiakirkko yleensä vakuuttaa, että rikoksia tehneet erotetaan.
Skientologian vastustajat saattavat turhaan liioitella skientologiakirkon
pakkovaltaa jäseniinsä tai vaikkapa väittää liikettä aina hengenvaaralliseksi, vaikka monet skientologit ovat terveitä ja hengissä. Yhdysvaltain laittomia keinoja käyttänyt antikulttiliike kohdisti toimintaansa 1970- ja 1980-luvuilla myös skientolgeihin. Kultteja vastaan mm laittomin sieppauksin toiminut CAN-liike joutuikin lopulta skientologien ostamaksi ja valvontaan. CAN oli julistanut skientologian Yhdysvaltain vaarallisimmaksi kultiksi, ja kohtasi senkin takia monia oikeusjuttuja skientologien taholta.
Yhdysvalloissa toimiva skientologeja vastustava Anonymous-ryhmä käytti vuonna 2008 internetiä palvelunestohyökkäykseen, jolla
se aiheutti skientologien sivustolle tilapäistä tuntuvaa haittaa . Tämä on Yhdysvaltain lain vastaista. Laittomia verkkohyökkäyksiä on kritisoinut skientologiapaljastuksiin erikoistuneen Operation Clambaken Andreas Heldal-Lund, jonka antaman lausunnon mukaan sananvapaus tarkoittaa sananvapautta kaikille, myös skientologeille, niin että ihmiset voivat päästä sekä skientologien että heidän vastustajiensa kotisivuille vertailemaan niissä esitettyjä ajatuksia mielipiteittensä pohjaksi.


title: John Paxson

text: John MacBeth Paxson (s. 28. elokuuta 1960 Dayton, Ohio) on yhdysvaltalainen kilpauransa päättänyt koripalloilija. Hänen veljensä Jim Paxson ja isänsä Jim Paxson Sr. pelasivat myös NBA-tasolla.


title: John Paxson

text: Paxson pelasi yliopistokoripalloa Notre Damen yliopistossa vuosina 1979–1983. Viimeisellä yliopistokaudellaan hän teki keskimäärin 17,7 pistettä ja antoi 3,9 syöttöä ottelua kohden. Paxson osallistui NBA:n vuoden varaustilaisuuteen, jossa hän oli San Antonio Spursin 19. varaus. Hän pelasi seurassa myös kaksi ensimmäistä NBA-kauttaan. Lokakuussa 1985 Paxson siirtyi vapaana pelaajana Chicago Bullsiin. Tilastollisesti hänen paras Bulls-kautensa oli kausi 1986–1987, jolloin hän teki ottelua kohden 11,3 pistettä. Paxson voitti seuran paidassa kolme NBA-mestaruutta vuosina 1991–1993. Hän lopetti NBA-koripallon vuonna 1994.


title: John Paxson

text: Pelaajauransa jälkeen Paxson toimi Chicagon apuvalmentajana kaudella 1995–1996. Myöhemmin hän on ollut seuran toimitusjohtaja ja toiminut Bullsin taustajoukoissa.


title: Tom yum

text: Tom yum tai tom yam (, ) on tulinen ja hapan, kirkas keitto, joka kuuluu thaimaalaiseen ja laosilaiseen keittiöön. Siitä on monia versioita, joissa voidaan käyttää esimerkiksi katkarapuja (tom yum goong/kung) tai kanaa (tom yum gai/kai). Esimerkiksi Singaporessa, Malesiassa ja Indonesiassa tarjottava tom yum voi poiketa huomattavasti thaimaalaisista tai laosilaisista versioista.


title: Tom yum

text: Tom yumissa käytetään tyypillisesti sitruunaruohoa, kafferilimetin lehtiä, galangalia, limettimehua, kalakastiketta ja murskattua chilipippuria. Joissain nykyisissä versioissa keittoon sisältyy myös sieniä.


title: Chicago Stadium

text: Chicago Stadium oli Chicagossa vuosina 1929–1994 ollut monitoimihalli. Rakennus purettiin vuonna 1995, kun seurat siirtyivät uuteen United Centeriin. Nykyisin Chicago Stadiumin paikalla on parkkialue.


title: Chicago Stadium

text: Areena rakennettiin alun perin jääkiekon takia, sillä Chicago Black Hawksille piti rakentaa kotihalli. Chicagolainen Paddy Harmon käynnisti hankkeen sijoittamalla omaa rahaa sekä hankkimalla muita sijoittajia. Areena avattiin vuonna 1929 Tommy Loughranin ja Mickey Walkerin välisellä nyrkkeiluottelulla. Black Hawks pelasi areenalla ensimmäisen kotiottelunsa loppuvuonna 1929. Chicago Stadium oli valmistuessaan maan suurin urheiluhalli.


title: Chicago Stadium

text: Halli tuli tunnetuksi erityisesti nyrkkeiluotteluista ja monet aikansa tähdet pelasivat areenalla. Chicago Stadiumillä järjestettiin myös poliittisia tapahtumia. Koripallossa Chicago Bulls pelasi kotiottelunsa areenalla vuosina 1967–1994. Chicago Stadium purettiin vuonna 1995.


title: Sankarit (elokuva)

text: Sankarit ("Heroes") on vuonna 1977 ensi-iltansa saanut draamakomedia. Elokuvan pääosia esittävät Henry Winkler, Sally Field, Harrison Ford, Val Avery, Olivia Cole ja Hector Elias. Elokuvan on ohjannut Jeremy Kagan.


title: Birmingham Barons

text: Birmingham Barons on Minor league baseball-joukkue Birminghamissa Alabamassa. Seura on nykyisin Chicago White Soxin farmiseura.


title: Birmingham Barons

text: Barons aloitti toimintansa vuonna 1885. Seura tuli tunnetuksi 1990-luvulla, jolloin välivuosiaan viettänyt Michael Jordan pelasi seuran paidassa. Vuodesta 1986 lähtien Barons on ollut White Soxin farmijoukkue.


title: Hondurasin kansalliskongressi

text: Hondurasin kansalliskongressi () on Hondurasin valtion lainsäädäntöelin. Se on yksikamarinen, ja siellä istuu 128 edustajaa, jotka valitaan suhteellisella vaalitavalla nelivuotiskaudelle. Parlamentin pääpuolueet ovat Hondurasin kansallispuolue ja Hondurasin liberaalipuolue.


title: NBA:n varaustilaisuus 1987

text: Vuoden 1987 järjestettiin 22. kesäkuuta Felt Forumilla.


title: Azerbaidžanin kurdit

text: Azerbaidžanin kurdit ovat Azerbaidžanissa asuva kurdivähemmistö. Suuri osa heistä on sulautunut maan valtaväestöön. Tähän ovat vaikuttaneet etenkin Azerbaidžanin valtion toimet ja sama uskonto valtaväestön kanssa. Vuoden 2009 väestönlaskennan mukaan Azerbaidžanissa on 6 100 kurdia. Kurdin kieltä ei enää juuri puhuta.


title: Azerbaidžanin kurdit

text: Tiettävästi ensimmäiset kurdit Kaukasuksen alueella olivat sinne 900-1100-luvuilla muuttaneita paimentolaisia, jotka tulivat alueelle ehkä parempien laidunmaiden perässä. Suuremmissa määrin heitä tuli alueelle kun Persian hallitsija Abbas I siirsi kurdeja vartioimaan valtakuntansa luoteisrajoja. Kurdeja muutti alueelle uudestaan 1800-luvulla, jolloin Venäjän keisarikunta liitti Kaukasuksen alueita itseensä. Persiassa ja Ottomaanien valtakunnassa harjoitetun vainon takia monet etsivät suojaa Venäjältä ja heitä asutettiin syystä tai toisesta tyhjentyneille alueille. Esimerkiksi vuonna 1807 Karabahiin asutettiin 600 kurdiperhettä. Siirtolaisuus jatkui ja määrät kasvoivat aina 1900-luvun alkupuolelle. Suurin osa Azerbaidžaniin muuttaneista tuli Persian alueelta. Samaan aikaan myös Armenian alueelle muodostui kurdivähemmistö.


title: Azerbaidžanin kurdit

text: Bolševikkien tultua valtaan Venäjällä kurdeja alettiin kansalaistaa. Tähän hankkeeseen kuului niin sanotun Punaisen Kurdistanin alueen perustaminen vuonna 1923. Alue käsitti kuusi piirikuntaa Armenian ja Azerbaidžanin rajalla. Vuoden 1926 väestönlaskennan mukaan siellä asui 37 470 kurdia. Samaan aikaan kuitenkin vain 17 % heistä ilmoitti puhuvansa kurdia äidinkielenään. Vallanpitäjien suhtautuminen kurdeihin muuttui kuitenkin myöhemmin ja heitä alettiin pitää uhkana heidän muihin kurdeihin rajojen ulkopuolelle ylläpitämiensä suhteiden takia. Punainen Kurdistan lakkautettiinkin vuonna 1929. Kurdit olivat ensimmäisiä Neuvostoliiton väestönsiirtojen kohteiksi joutuneita kansoja ja suuri osa heistä siirrettiin vuonna 1937 Kazakstaniin ja Siperiaan. Siirrot johtivat tuhansien kuolemaan. Kurdien sallittiin palata Azerbaidžaniin 1950-luvulla, mutta he olivat jo käytännössä hävinneet merkittävänä väestöryhmänä. Vuoden 1959 väestönlaskennan mukaan Azerbaidžanissa oli 1 500 kurdia, vuonna 1979 5 700 ja vuonna 1989 12 200. Armenialaiset joukot miehittivät entisen Punaisen Kurdistanin alueen Vuoristo-Karabahin sodassa vuosina 1992–1993, minkä seurauksena sen voimakkaasti sekoittunut kurdi-azeriväestö joutui pakenemaan kodeistaan.


title: Azerbaidžanin kurdit

text: Nykyisin kurdien tarkkaa määrää on vaikea arvioida, sillä suuri osa heistä on pitkälle sulautunut valtaväestöön. Tähän ovat vaikuttaneet etenkin Azerbaidžanin valtion sulauttamistoimet ja sama uskonto valtaväestön kanssa. Vuoden 2009 väestönlaskennan mukaan Azerbaidžanissa on 6 100 kurdia, joista suuri osa on rekisteröity armenialaisten miehittämään Laçınin piiriin sekä Nahitševaniin. Kurdin kielellä on pienimuotoista mediatoimintaa, kuten radiolähetyksiä ja sanomalehtiä. Joitakin kurdeja on pidätetty epäiltyinä Kurdistanin työväenpuolueen jäsenyydestä. Ulkomaan kansalaisuuden omaavia kurditaustaisia puolueen jäseniä on myös luovutettu Turkkiin.


title: Syvänneahvenet

text: Syvänneahvenet (Epigonidae) on ahvenkaloihin kuuluva kalaheimo. Heimon lajit elävät syvissä vesissä kaikissa valtamerissä.


title: Syvänneahvenet

text: Syvänneahveniin kuuluu lähteestä riippuen noin viidestätoista kolmeenkymmeneen lajia, esimerkiksi hohtosyvänneahven ("Epigonus telescopus"), jotka jaetaan viiteen tai kuuteen sukuun. Ruumiinmuodoltaan lajit ovat pitkulaisia tai osa lyhyehköjä ja tukevahkoja. Tyypillisesti ne jäävät alle 20 cm:n pituisiksi ja suurimmat lajit voivat saavuttaa noin 58 cm:n pituuden. Kalojen silmät ovat hyvin kookkaat ja muodoltaan pyöreät tai soikeat. Syvänneahvenilla on kaksi selkäevää, joista etumainen on piikikkämpi. Taaempi selkäevä ja peräevä ovat suomupeitteiset. Suu on syvänneahvenilla suurikokoinen ja hampaat pienehköt.Väritlään syvänneahveniin kuuluvat kalat ovat punertavan ruskeita tai mustia.


title: Syvänneahvenet

text: Syvänneahvenia tavataan Välimerestä, Atlantista ja Intian valtamerestä lauhkeista vesistä. Ne elävät 75–3 700 metrin syvyydessä merenpinnasta. Syvänneahvenlajien ravintoon kuuluvat pienet selkärangattomat planktoneliöt, kuten äyriäiset ja hankajalkaiset.


title: Luotsiperhoset

text: Luotsiperhoset', aikaisemmalta nimeltään haapaperhoset ja luotsiperhoset, (Limenitidinae) on täpläperhosiin kuuluva päiväperhosten alaheimo. Siihen kuuluu maailmanlaajuisesti ehkä jopa yli 1000 perhoslajia.


title: Luotsiperhoset

text: Haapa- ja luotsiperhoset ovat taksonomisesti hankala ryhmä, sillä niille ei ole löydetty koko ryhmää yhdistäviä tuntomerkkejä, ryhmän luokittelussa on ollut epäselvyyksiä ja sillä on ollut jopa niin kutsutun roskakoritaksonin asema. Molekyylibiologinen tutkimus on kuitenkin selvittämässä ryhmän rakennetta ja monet lajit sijoittuvat muihin alaheimoihin. Nämä perhoset ovat keskikokoisia tai kookkaita, mutta ruumiinrakenteeltaan verraten hentoja. Monien lajien siivissä on siiven poikki kulkeva vaalea raita ja jotkin lajit jäljittelevät ulkonäöllään myrkyllisiä perhosia. Perhosten lentotapa on erikoinen, sillä ne liitelevät huomattavan pitkiä matkoja. Monen lajin aikuiset yksilöt käyvät kukkien sijasta imemässä nesteitä mätänevistä hedelmistä, ulosteista tai jopa raadoista.


title: Luotsiperhoset

text: Levinneisyydetään haapa- ja luotsiperhosten alaheimo on kosmopoliittinen, sillä niitä elää kaikilla mantereilla. Ne kuitenkin puuttuvat kokonaan Uudesta Seelannista. Lisäksi muuton runsaslajisella Madagaskarilla elää vain 4 alaheimon lajia.


title: Luotsiperhoset

text: Useimmista perhosryhmistä poiketen haapa- ja luotsiperhosten munat ovat piikikkäitä ja muistuttavat usein merisiiliä, mutta tämäkään piirre ei aina pidä paikkaansa. Toukat ovat ulkonäöltään vaihtelevia, mutta niiden selkäpuolella on usein kookkaita ulokkeita. Toukat käyttävät ravinnokseen monia kaksisirkkaisia kasvilajeja, mutta kailot ("Bebearia") elävät yksisirkkaisilla kasveilla, useimmiten tyräkeillä.


title: Luotsiperhoset

text: Alaheimon neljään tribukseen kuuluu nykykäsityksen mukaan 986 eri lajia, mutta viime aikoina uusia lajeja on kuvattu erityisesti Afrikasta. Lajimääriltään suurimpia sukuja ovat liiturit ("Neptis"), siskoset ("Adelpha"), pantaset ("Euphaedra"), kosioiset ("Euriphene") sekä kailot ("Bebearia").


title: Munankoristelu

text: Munankoristelu on melko suosittu tapa koristella kananmunia. Kananmunan muoto soveltuu hyvin koristeluun. Minkä tahansa linnun munia voidaan koristella. Mitä suurempi ja kestävämpi muna on, sitä helpompaa koristelu on.


title: Munankoristelu

text: Hanhen-, sorsan- ja kanan munat puhalletaan yleensä tyhjiksi ennen koristelua. Munan päihin puhkaistaan reiät ja sisällys puhalletaan ulos. Tämän jälkeen munan pintaan voidaan kaivertaa, värjätä tai maalata tai koristella muulla tavoin. Munankoristelu on erityisen suosittua Itä-Euroopassa.


title: Munankoristelu

text: Emun ja strutsin munat ovat niin suuria ja kestäviä, että niiden pintaan voidaan tehdä kaivertamalla kuvioita. Etelä-Afrikasta on löydetty 60 000 vuotta vanhoja kaivertamalla koristeltuja strutsinmunia.


title: Munankoristelu

text: Tunnettu venäläinen kultaseppä Peter Carl Fabergé teki Venäjän hoville useita jalokivin koristeltuja munia. Fabergén pääsiäismunat muistuttavat tavanomaisia koristeltuja munia, mutta ne on tehty kullasta ja koristeltu jalokivin.


title: Munankoristelu

text: Myös persialaisessa kulttuurissa munienkoristelu on suosittua erityisesti kevätpäiväntasauksen aikaan, jolloin vietetään persialaista uutta vuotta noruzia. Perheenjäsenet koristelevat munia yhdessä ja koristellut munat pannan kulhoon. Sanotaan, että kristillinen tapa munienkoristeluun juontaa juurensa tästä perinteestä.


title: Munankoristelu

text: Vaikka ortodoksikristityt joskus koristelevat munia pääsiäisenä, on tavanomaisempaa värjätä munat punaisella, joka kuvaa Kristuksen verta.


title: Sam Bowie

text: Samuel Paul "Sam" Bowie (s. 17. maaliskuuta 1961 Lebanon, Pennsylvania) on yhdysvaltalainen entinen koripalloilija.


title: Sam Bowie

text: Bowie pelasi yliopistokoripalloa Kentuckyn yliopistossa. Hän siirtyi kouluun jo vuonna 1979, mutta joutui jättämään kaudet 1981–1983 väliin loukkaantumisen takia. Bowie osallistui vuoden NBA:n varaustilaisuuteen, jossa Portland Trail Blazers varasi hänet toisena pelaajana ennen Michael Jordania. Myöhemmin muun muassa ESPN on kirjoittanut Bowien varaamisen olleen historian epäonnistunein pelaajavaraus. Bowie pelasi Portlandissa viisi kautta, mutta joutui jättämään kauden 1987–1988 kokonaan väliin. Hän ei pystynyt pelaamaan yhdenkään kauden aikana kaikkia otteluita. Vuosiksi 1989–1993 Bowie siirtyi New Jersey Netseihin, jossa hän teki parhaimmillaan 15,0 pistettä ottelua kohden. Hän lopetti uransa Los Angeles Lakersin paidassa kaudella 1994–1995.


title: Soturiperhoset

text: Soturiperhoset (Charaxinae) on täpläperhosiin kuuluva perhosten alaheimo. Sen lähes 400 lajia elävät maapallon trooppisilla ja subtrooppisilla alueilla, etenkin Afrikassa. Alaheimon suvuista soturit ("Charaxes") on lajimäärältään ylivoimaisesti suurin, mutta myös koukoja ("Memphis") on runsaasti.